Gofalu amdanoch chi eich hun: 5 Ble i ddod o hyd i gymorth - OpenLearn - Open University - CYM-CFA-1\nMae llawer o wasanaethau cymorth ar-lein yn rhoi gwybodaeth ac arweiniad ar ffyrdd gwahanol o reoli straen, fel Mind [Tip: daliwch Ctrl a chliciwch dolen i'w agor mewn tab newydd. (Cuddio tip)] . Mae Mind hefyd yn darparu gwasanaeth cyfieithu – llinell iaith – sy'n cynnig help mewn ieithoedd heblaw Saesneg.\nMae cymunedau ar-lein fel Big White Wall ac Elafriends yn ddefnyddiol ac yn rhoi cymorth i bobl sy'n ei chael hi'n anodd ymdopi. Mae'r cymunedau ar-lein hyn yn hollol ddienw, sy'n caniatáu i bobl siarad yn agored yn gyfrinachol.\nMae'r wefan hon yn ddefnyddiol ar gyfer gwasanaethau ar-lein yng Nghymru:\nMae gan awdurdodau lleol bellach wasanaeth 'byw'n dda' a gwasanaeth lles – ar-lein ac ar ffurf taflenni a gwybodaeth gysylltiedig, grwpiau cyswllt, gweithdai a chyrsiau. Mae rhagor o wybodaeth ar-lein, er enghraifft ar wefan Lles y GIG, neu drwy eich meddyg, eich llyfrgell leol, Canolfan Cyngor ar Bopeth neu swyddfeydd y cyngor lleol. Bydd y llefydd hyn hefyd yn gallu rhoi gwybodaeth i chi am grwpiau cymunedol lleol eraill a chymorth os byddai'n well gennych gael dull all-lein.\nSefydliad yw Amser i Newid sy'n herio stigma a gwahaniaethu ar sail iechyd meddwl. Mae hefyd yn darparu gwybodaeth am straen a lles yn y gweithle i gyflogwyr a chyflogeion.\nClywsoch am y cymorth a gafodd Norman gan yr Ymddiriedolaeth Gofalwyr. Mae sefydliadau eraill fel hyn, fel Care UK, sydd hefyd yn cynnig cymorth ac arweiniad.\nChwiliwch ar-lein am bum grŵp cymorth lles.\nRhestrwch nhw yma ac ysgrifennwch ddatganiad byr am yr hyn maent yn ei wneud.\nOs byddai'n well gennych beidio â mynd ar-lein, ble arall y gallwch gael cymorth?\nYsgrifennwch dri lle y byddech yn mynd i gael cymorth.\nMae'n gymharol hawdd chwilio ar-lein am bob math o gymorth – ar gyfer lles cyffredinol ac ar gyfer help gyda chyflyrau penodol. Nid yw mor hawdd dechrau ceisio cymorth heb ddefnyddio'r rhyngrwyd ond byddai eich meddyg yn lle da i ddechrau, ynghyd â'r Ganolfan Cyngor ar Bopeth, swyddfa'r cyngor lleol neu'r llyfrgell gyhoeddus.\nBlaenorol 4.2 Dull gwahanol o gymorth\nNesaf Pwyntiau allweddol o Adran 5


EVAN EVANS, IEUAN GLAN GEIRIONYDD 1795-1855\ngan Mari Ellis\nTueddwn i gysylltu enw Ieuan Glan Geirionydd �'r emynau 'Ar lan Iorddonen ddofn', 'Mae 'nghyfeillion adre'n myned' a 'Mae'm rhodfa is y rhod yn nesu at y nod', a phenillion angladdol o'r fath. Ond mae yna ochr llawer mwy siriol a chwareus i'r emynydd.\nCeir hanes ei fywyd yn y gyfrol Ieuan Glan Geirionydd (1862) a olygwyd gan W.S. Roberts, Gwilym Cowlyd, ei nai, mab ei chwaer.\nYn dilyn ei orchestion yn eisteddfod daleithiol fawreddog Wrecsam, 1820 'mabwysiadwŷd' Evan Evans gan y personiaid a ofalai am yr eisteddfod; sefydlwyd cronfa i dalu am addysg briodol iddo a chytunodd yntau i'w gyflwyno ei hunan am urddau eglwysig. Yr hyn a ysgogodd y personiaid i weithredu fel hyn oedd eu gofal a'u pryder dros Gymreigrwydd yr Eglwys sefydledig yng Nghymru. Gwelent yn y Cymro ifanc hoffus a dawnus hwn un a fyddai'n ychwanegiad gwerth�fawr at y criw bychan a orfodwyd i frwydro'n barhaus dros safle'r Gymraeg.\nAnfonwyd Evan Evans i Aberriw at y Parch Thomas Richards a gadwai ysgol i baratoi dynion ifanc ar gyfer y colegau. Ni allai fod wedi cael lle gwell i gychwyn ar ei yrfa. Nid yn unig yr oedd Thomas Richards yn athro tan gamp, ond yr oedd hefyd yn ŵr diwylliedig o ddiddordebau eang ac yn un o deulu clos, croesawus y Parch Thomas Richards, Darowen. Cyn pen dim yr oedd cynhyrchion awenyddol Evan Evans yn ymddangos yng ngholofnau'r Gwyliedydd uwchben yr enw barddol Ieuan Glan Geirionydd. Rhoes ei athro ef ar waith traethawd ar Wladgarwch i gystadleuaeth a osodwyd gan Gymdeithas y Cymmrodorion yn Llundain, ac fe'i henillodd.\nJane Richards, chwaer yr athro a gadwai dy iddo a gofalu am gysuron y myfyrwyr. Pan oedd hi gartref yn Narowen ym mis Chwefror 1822 anfonodd Ieuan lythyr chwareus ati wedi'i gyfeirio at Sian Rhiscard. Dywedodd ei fod yn darllen Llythyrau Ovid, . . . yn y rhai y mae efe yn taer erfyn i rai ag oedd wedi gadael eu gwlad ddychwelyd yn �l ... yr wyf yn gordybio fod yn llawn bryd i ryw Ofydd eto drosto ei hun a thros eraill hefyd gyfansoddi llythyr hirfaith i'ch ymofyn chwithau yn �l i'r Berriw ...\nDyred y Fenyw dirion\nRho frys hynt i'r fro fras hon,\nTyred, a gad Ddarowen\nYmw�l �'r Berriw wiw wen ...\nI'r warthol a'th droed heb oedi\nDere nawr i'n daear ni.\nGwahoddwyd Ieuan i dreulio Gwyliau'r Pasg 1822 yn Ficerdy Darowen, a daeth ei gyd� brydydd William Jones, Cawrdaf yno o Ddolgellau a hefyd Ieuan Carn Dochan, cyfaill i'r teulu. Yr oedd Mair Richards, y ferch hynaf, yn delynores, fel Ieuan yntau, ac yn y cwmni diddan hwn bu Mair yn canu'r delyn wrth i'r beirdd lunio englynion ar y cyd, sef cyfansoddi bob yn ail linell, a chanu'n fyrfyfyr ar bob math o destunau, gwamal a difrifol; morynion y Ficerdy ac Ifan ab Sion, telynor dall o'r pentref. Dyma fel y canodd Ieuan i'w delyn:\nCrwth hoenus ag aur wythiennau � coluddion\nYn trosglwyddo seiniau,\nO'u trin hwynt mae'n tirion wau\nO'i fol aur nefawl eiriau.\nGwahoddwyd Ieuan eto i Ddarowen i dreulio Gwyliau'r Nadolig 1822 a'r tro hwn daeth Harri Griffith, cyd-efrydydd gydag ef. Dyna pryd y cyfansoddodd y delyneg Caniad y gog i Arfon. Cofnododd Mair ei bod hi'n canu'r alaw Serch Hudol ar y delyn tra bu ef yn cyfansoddi'r geiriau. Llythyr a anfonodd Ieuan i Ddarowen ymhen y flwyddyn yw'r unig lygad dyst sydd gennym o'r paratoi ar gyfer gwasanaeth y Plygain yn Narowen. Mae'n s�n amdano'i hun yn ' . . . uno �'r air gweddus ac yn dyrchafu fy llef gyda'r lliaws'. Ond cyn mynd i'r eglwys, bu ymarfer yn y Ficerdy a Mair 'mewn gŵn gwyn yn blaenori'r c�r', ac yn ceisio cadw trefn ar y bechgyn a'r genethod. Am fod y gwasanaeth yn dechrau am 3 o'r gloch y bore, nid oedd hi'n werth mynd i'r gwely y noson cynt. Ceisiai'r ficer a'i wraig gymryd cyntun o boptu'r t�n ond yn cael eu byddaru gan y sŵn. Er mawr ddifyrrwch i Ieuan, cysgu ar ei draed yr oedd Harri Griffith, tra bo'r chwiorydd, Jane ac Eliza, yn cynnig te i bawb er mwyn eu cadw'n effro. Hwyrach nad oedd y Plygain yn f�l i gyd.\nGwahoddwyd Ieuan i Geri i fwrw'r Sulgwyn 1823 gan y Parch John Jenkins, Ifor Ceri. Yr oedd yntau'n gerddor ac yn gasglwr alawon gwerin. Yn ystod yr haf aeth Ieuan i Ficerdy Caerwys lle trigai Richard Richards, brawd hynaf ei athro a thrysorydd y Gronfa, ac oddi yno aeth i weld y Parch John Jones, ficer Rhuddlan, un arall o'i noddwyr. Dengys yr ymweliadau hyn y diddordeb ymarferol a gymerai'r personiaid llengar wrth hyrwyddo gyrfa Ieuan. Ym mhob un o'r ficerdai yr oedd llyfrgell dda lle gallai ehangu ei wybodaeth. Rhaid peidio � bychanu dylanwad grasusau bywyd gw�r ar ddyn a faged yn dlawd, cafodd gyfle i gyfranogi o'r 'sweets of a family circle' chwedl John Blackwell, Alun, a brofodd yr un cymwynasau yn nes ymlaen.\nI Goleg St. Bees, ar arfordir gogledd orllewin Lloegr yr aeth Ieuan yr Hydref hwnnw, ac o'i lythyrau at ei hen athro ac at Richard Richards, y cawn ei hanes yno. Aeth o Fangor i Lerpwl mewn agerlong, ac oddi yno i Whitehaven. Nid oedd yn wlad ddeniadol i un a faged yn Nyffryn Conwy ac a fu'n byw yn un o rannau hyfrytaf sir Drefaldwyn. 'Cold, dreary country', 'it rains incessantly', yw rhai o'i sylwadau. Am ei astudiaethau synhwyrai fod ei wybodaeth o ddiwinyddiaeth cystal � neb yn y coleg, ond ofnai ymollwng i ddadlau oherwydd na theimlai'n gartrefol yn siarad Saesneg. I un a sgrifennodd draethawd ar Brynedigaeth Neillduol mewn dadl gydag awdur Prynedigaeth Gyffredinol pan oedd yng Nghaer, heblaw cyfieithu pedair pregeth ar y pwnc, ymddangosai dadleuon myfyrwyr St. Bees fel chwarae plant.\n'Armin tanbaid uchel erwin ydyw y Dr.' meddai wrth ei hen athro am Dr. Ainger, ei Brifathro, ond gwelai Ieuan y gallai'n hawdd ei blesio a chuddio ei wir deimladau, 'He is very easy to be deceived.'\nFel un dibynnol ar y gronfa am ei gynhaliaeth casbeth gan Ieuan oedd crefu am ragor o arian gan Richard Richards; rhoddai gyfrif am y cwbwl a wariai am lety a bwyd efo'i gyd�letywyr bwyteig chwedl yntau. Cwynai fod ei ddillad yn ddi�raen, ac yntau'n byw yng nghanol toffs. Edrychai Mrs Ainger yn gam arno. Aeth trwy ei arholiadau'n llwyddiannus, ond ni chafodd addewid y c�i ei ordeinio.\nEr iddo gael ei drin yn warthus gan rai o urddasolion yr eglwys a dioddef oddi wrth afiechyd ar hyd ei oes, ni cheir dim chwerwder yng ngweithiau Ieuan. Daliodd i gystadlu ac ennill weithiau, a gwelir ei gerddi yn y Gwyliedydd. Yn Ionawr 1833, fodd bynnag, cychwynnodd olygu y Gwladgarwr, cylchgrawn a amcanai at roddi gwybodaeth gyffredinol i Gymry uniaith. Yn un o'i rifynnau y gwelir ei ysgrif ddychanol ar eisteddfodau. Mae'n adrodd am ymwelydd o Loegr yn mynd i eisteddfod pan oedd cystadleuaeth llunio englyn ymlaen. Adroddai pob ymgeisydd ei englyn a sudd baco'n llifo o'u gweflau a phob 'englyn' yn echrydus. Ond cymeradwyai'r gynulleidfa trwy guro dwylo a thraed. Pan gafwyd englyn eithaf derbyniol yn nhyb yr ymwelydd, ni chafodd yr ymgeisydd ddim cymeradwyaeth, dim ond bloeddiadau 'gormod o odlau', `twyll bengoll'. Testun yr englyn oedd Yr Enfys a'r drydedd linell yn cael canmoliaeth arbennig,\nHafwyn gamog olwynion � ac eurbont\nCerbyd yr angylion,\nUmbrela i'm bro wiwlon\nIs haul, yw yr enfys hon.\nAeth yr ymwelydd adre'n benisel wedi gweld mai 'sŵn yn lle sylwedd' oedd yn mynd � hi yn eisteddfodau Cymru.\nCytunai Ieuan � Gwallter Mechain bod m�n reolau'r pedwar mesur ar hugain yn llyffethair ar yr Awen. Dyna a gredai Gwenffrwd yntau, a'r hen Archddiacon Thomas Beynon o'i flaen.\nCafodd Ieuan ei oruchafiaeth yn eisteddfod Rhuddlan 1850 pan gurodd ei gerdd rydd Yr Atgyfodiad awdl gynganeddol Caledfryn. 0 hynny ymlaen, dwy gystadleuaeth ar wah�n fu pryddest ac awdl. Diolch i Ieuan.


> Adnoddau > fideo > sut i drosi M4V ffeiliau ar Windows/Mac\nWondershare trawsnewidydd M4V yw proffesiynol M4V fideo trawsnewidydd, sydd hefyd yn eich galluogi i drosi unrhyw fideo i M4V yn hawdd, ond hefyd gymorth ydych am eu troi'n M4V ffeiliau i bron pob fideo poblogaidd a fformatau sain fel MOV, AVI, WMV, MP4, MKV, 3GP, MP3 ac ati. Yn ogystal, mae'n y gorau iTunes M4V fideo trawsnewidydd, sy'n gallu troi prynu iTunes M4V ffeiliau i'w chwarae ar unrhyw iPod, iPhone, iPad, Apple TV, rhaglen cymorth Bugeiliol, ffonau Android a mwy o ddyfeisiau.\n1 ychwanegu ffeiliau at y trawsnewidydd M4V\nAr ôl lansio'r trawsnewidydd fideo hwn M4V, mae angen i chi fewngludo ffeiliau rydych am i drosi. I wneud hynny, gallwch fynd i cliciwch y botwm "Ychwanegu ffeiliau" i bori ddisg galed y cyfrifiadur i ganfod a llwytho eich ffeiliau, neu uniongyrchol eu mewnforio drwy syml gostyngiad a gollwng. Mae'r app hwn yn cefnogi mewnbwn fformat fideo bron oll yn boblogaidd.\nMae'r app hwn yn cynnwys bron pob fformatau allbwn poblogaidd, megis M4V, MP4, MOV, AVI, WMV, MKV, FLV, SWF, MP3 ac ati. Yn ôl eich gofyniad, unig ddewis M4V neu fformatau eraill fel y fformat allbwn. Os ydych am eu troi'n i neu o ffeiliau M4V yn unig ar gyfer chwarae ar ryw ddyfais, gallwch hefyd ddewis fformat uniongyrchol-sydd wedi'i optimeiddio ar gyfer y ddyfais. I wneud hynny, yn unig ddewis un yn ôl model eich dyfais.\nI agor y rhestr fformat allbwn, cliciwch eicon y fformat yn y cwarel "Fformat allbwn". Yn awr, yn teimlo'n rhydd i ddewis beth hoffech chi yma.\nOs ydych am eu llosgi fideo DVD, yn gyntaf, mae angen i chi fewngludo ffeiliau yn y rhyngwyneb "Llosgi". Ar ôl hynny, gallwch dewis dewislen DVD a chlicio "Llosgi" yn y gornel dde isaf y rhyngwyneb i ddechrau llosgi DVD.\nOs ydych am wneud rhai swyddi golygu cyn trosi, dim ond taro yr opsiwn "Golygu", lle byddwch chi'n cael rhai offer golygu cyffredin.\nTrosi M4V drosi 3\nO'r diwedd, mae dim ond angen i chi glicio "Troi" i adael y trawsnewidydd M4V y fformat rydych am eu troi'n eich ffeiliau. Ar ôl trosi, gallwch ganfod y ffeiliau wedi'u haddasu yn ôl y llwybr y gyrchfan neu drwy daro yr opsiwn "Agor ffolder".\nNodweddion allweddol trawsnewidydd M4V\nTrosi ffeiliau M4V i bron unrhyw fformatau eraill yn ddidrafferth.\nDrosi i M4V ffeiliau o unrhyw fideos eraill i chwarae yn iTunes, iPhone, iPod, iPad a AppleTV ac ati.\nDyfyniad sain o ffeiliau M4V gydag ansawdd y sain gyflawn.\nCymorth DVD llosgi a DVD trosi fel M4V DVD a DVD i M4V.\nMwy o nodweddion fel etc golygu fideo.


Mae cwrs Cyfraith Gymhwysol BTEC yn gwrs cyffrous sy’n galluogi myfyrwyr ddatblygu ac arddangos eu dealltwriaeth o'r Gyfraith system gyfreithiol drwy gwblhau aseiniadau a gaiff eu hasesu’n barhaus.\nMae cwrs Tystysgrif y Gyfraith Gymhwysol yn cynnwys tair uned:\nMae Datrys Anghydfod yn y System Gyfreithiol yn canolbwyntio ar y gwahaniaeth rhwng cyfraith sifil a’r gyfraith droseddol; mae Deall Deddfu yn ystyried sut mae deddfau’n cael eu llunio yn y DU (a’r UE) a sut y mae barnwyr yn dehongli deddfau’r DU yn ogystal ag effaith deddfau’r EU ar ddinasyddion y DU; ac mae Agweddau ar Atebolrwydd Cyfreithiol yn canolbwyntio ar Gamwedd Diofalwch (cyfraith sifil) ac ar astudio troseddau nad ydyn nhw’n rhai angheuol (cyfraith troseddol).\nEr mwyn ennill y Diploma, rhaid i’r myfyrwyr gwblhau tair uned arall: Dynladdiad Anghyfreithlon a Grymoedd yr Heddlu, Agweddau ar gyfraith camwedd, pwerau'r heddlu ac yn olaf, agweddau ar gyfraith teulu.\nBydd angen 5 TGAU graddau A*- C. Argymhellir gradd C yn y Gymraeg/Saesneg. Mae'r holl asesiadau’n seiliedig ar draethawd.\nAsesir y cwrs drwy waith aseiniadau a gwblheir yn ystod y flwyddyn. Bydd y graddau a ddyfernir ar gyfer yn dystysgrif neu’r diploma yn amrywio o Pas i Ragoriaeth.\nMae’r cwrs yn addas iawn i’r rhai sy’n astudio ar gyfer gyrfa ym maes y Gyfraith megis Ysgrifennydd Cyfreithiol, Gweithredwr Cyfreithiol neu Baragyfreithiol. Mae’r cymhwyster hefyd yn addas ar gyfer y rhai sy’n dymuno ennill cymhwyster Lefel 3 i gynorthwyo astudiaeth bellach mewn Addysg Bellach neu Addysg Uwch.


Celfi dros ben yn mynd i gartref da - Powys\nCelfi dros ben yn mynd i gartref da\nMae cwmni lleol wedi dosbarthu celfi yr ystyrir eu bod yn weddill wedi agor pum ysgol newydd ym Mhowys i achosion da yn y sir.\nRoedd y celfi dros ben wedi agor pum ysgol newydd, sef Ysgol yr Archddiacon Griffiths yn Llyswen, Ysgol y Mynydd Du, Talgarth, Ysgol yr Eglwys yng Nghymru, Llan-gors, Ysgol Gynradd y Gelli Gandryll ac Ysgol yr Eglwys Nghymru Cleirwy, yn nalgylch Ysgol Gwernyfed fel rhan o fuddsoddiad £23m mewn addysg gynradd.\nCynigiwyd y celfi o'r hen ysgolion i ysgolion a lleoliadau blynyddoedd cynnar eraill yn y lle cyntaf, ac yna i gwmni celfi ail-law Piranha o Landrindod a drosglwyddodd ef i amrywiaeth o elusennau a sefydliadau ledled y sir a Chymru.\nDechreuodd y cwmni weithredu yn 2014 trwy werthu celfi mewn siop ar stryd fawr y dre cyn symud i uned ddiwydiannol 3000tr.sg. ar Ddole road ddwy flynedd yn ddiweddaraf. Bellach mae ganddynt dros 2000 o bobl yn eu dilyn ar y cyfryngau cymdeithasol.\nDiolch i'r cwmni mae sefydliadau ac elusennau wedi derbyn byrddau, cadeiriau a chyfarpar chwarae na fyddent wedi gallu talu amdanynt.\nYmhlith y grwpiau mae:\nMeithrinfa Little People yn Llanandras\nGrŵp plant bach Llangurig\nMeithrinfa gymunedol Rhaeadr Gwy\nPlay Radnor Llandrindod\nHelpu'r Digartref Cymru\nYsgol Uwchradd Llanidloes - canolfan anghenion arbennig\nSgowtiaid y Gelli Gandryll\nCylch y Drenewydd\nCanolfan Gymunedol Bwlch y Sarnau


Cloddfeydd Silica | Geoparc Byd-eang UNESCO\nRoedd De Cymru yn chwaraewr o bwys mewn oes ddiwydiannol newydd a newidiodd yr oes ac roedd yr ardal sydd bellach yn ffurfio’r Geoparc yn chwarae rhan arwyddocaol yn hanes diwydiannol y rhanbarth. Cynnyrch allweddol o’r ardal oedd briciau silica a ddefnyddid yn y diwydiannau copr, haearn a dur ond a oedd yn cael eu hallforio hefyd ar draws y byd ac yn cyfrannu at ddatblygiad diwydiant mewn gwledydd eraill.\nDarganfu’r diwydianwyr cynnar fod dyddodion penodol oedd fwy neu lai yn silica pur (SiO2) yn yr ardal yn rhoi’r cynhwysion delfrydol ar gyfer cynhyrchu briciau tân ar gyfer odynnau a ffwrneisi. Ffynhonnell y silica pur hwn yw’r cwartsit Grutfaen Gwaelodol a geir yn helaeth ar draws rhannau deheuol y Geoparc.\nCâi’r cwartsit Grutfaen Gwaelodol ei gloddio yng Nghraig y Ddinas yn ardal Pontneddfechan o ddiwedd y 16eg ganrif tan 1964. Roedd cloddfeydd llai yn gweithio yng ngheunant Nedd Fechan hefyd. Câi’r briciau tân a gynhyrchid o’r graig hon eu hallforio ar hyd a lled y byd a darlunir pwysigrwydd y diwydiant ledled Ewrop gan y ffaith mai ‘Dinas’ yw’r enw ar friciau tân yn Rwsia hyd heddiw.\nCeid tywod Silica o’r cwartsit Grutfaen Gwaelodol chwâl ger Penwyllt ym mhen uchaf Cwm Tawe a defnyddid ef i gynhyrchu briciau tân gwrthsafol ar gyfer y diwydiannau mwyndoddi. Cludid y tywod silica o’r ffynhonnell ym Mhwll Byfre ar hyd tramffyrdd i waith briciau ym Mhenwyllt. Roedd ffynhonnell arall o dywod silica yn cael ei gweithio yng Nghribarth gerllaw a tuag at ben gorllewinol y Mynydd Du roedd nifer o ddyddodion o’r fath, megis y rhai ger Chwarel Herbert oddi ar y Ffordd Fynydd i’r gogledd o Frynaman a rhwng Cefn Carn Fadog a Foel Fraith. Cafodd pob un o’r rhain eu gweithio ar ryw adeg neu’i gilydd.\nSymud y deunyddiau\nRoedd tramffyrdd a rheilffyrdd o lawer o’r cloddfeydd hyn yn cysylltu â Chamlas Abertawe a oedd yn mynd cyn belled â Glyn-nedd a Chamlas Castell-nedd i Lyn-nedd gan sicrhau cludiant parod i bwerdai diwydiannol Abertawe a’r cymoedd.\nMae haneswyr yn dyddio dechrau’r Chwyldro Diwydiannol ym Mhrydain i tua 1760 pan ddaeth cludiant, peiriannau a chynhyrchu pwer at ei gilydd i ganiatáu datblygu diwydiannol ar raddfa fawr. Mae Tramffordd Fforest Brycheiniog a gysylltai ardal y Geoparc â Chamlas Abertawe yn bwysig yn hanes cludiant gan ei bod yn un o’r enghreifftiau cynharaf o rwydwaith drafnidiaeth integredig yn cael ei adeiladu tua 1780 ac yn llenwi’r cyfnod o esblygu cyflym rhwng rheilffyrdd gyda cheffylau a llinellau gyda locomotifau yn tynnu.


Ailagor Cyfleusterau - Prifysgol Abertawe\nAilagor Cyfleusterau Chwaraeon Abertawe\nYn unol â chanllawiau Llywodraeth Cymru, rydym yn bwriady agor ein drysau ddydd Llun 3 Mai ar gyfer WNPS a dydd Mawrth 4 Mai ar gyfer Campfeydd a Chanolfannau Chwaraeon Chwaraeon Abertawe.\nI gael rhagor o wybodaeth, ewch i wefan Parc Chwaraeon Bae Abertawe.\nYn ystod y cyfnod hwn, bydd ein staff yn parhau i weithio gartref. Mae croeso ichi e-bostio ein tîm drwy enquiries.sbsp@swansea.ac.uk, a bydd aelod o'r tîm yn ymateb ichi cyn gynted â phosib.\nYr hyn rydyn ni’n ei gynnig er mwyn helpu eich lles gartref\nPa newidiadau gellir eu disgwyl pan fydd y cyfleusterau'n ailagor?\nRydym wedi rhoi mesurau diogelwch ar waith yn ein cyfleusterau, gan gynnwys system unffordd a mesurau cadw pellter cymdeithasol. Bydd y system hon yn caniatáu i aelodau hyfforddi fel arfer ond gan gadw pellter cymdeithasol. Bydd cyflenwadau clytiau diheintio ar gael mewn sawl man yn ein cyfleusterau a bydd angen i aelodau ddefnyddio’r rhain i lanhau cyfarpar cyn ac ar ôl eu defnyddio. Bydd biniau arbennig ar gael ar gyfer y clytiau hyn gan eu bod yn fioddiraddadwy a byddwn yn cael gwared arnynt yn y ffordd fwyaf llesol bosib i’r amgylchedd.\nBydd angen i bob sesiwn gael ei harchebu o flaen llaw. Gallwch chi wneud hyn trwy ein system archebu newydd fodd bynnag, os ydych chi’n profi anawsterau, e-bostiwch aelod o staff yn enquiries.sbsp@swansea.ac.uk.\nMae’n rhaid i orchuddion wyneb gael eu gwisgo gan bob cwsmer/defnyddiwr wrth symud o amgylch cyfleusterau Chwaraeon Abertawe ond gellir eu tynnu yn ystod sesiynau.\nAnogir pob cwsmer/defnyddiwr i wisgo gorchuddion wyneb wrth deithio i/o/rhwng cyfleusterau awyr agored ond gellir eu tynnu yn ystod sesiynau. Fodd bynnag, mae gwisgo mygydau a gorchuddion wyneb yn rhagofal synhwyrol wrth symud o amgylch yn yr awyr agored\nOriau Agor Presennol y Gampfa\nMae'r cyfleusterau canlynol i gyd ar gau ar hyn o bryd hyd nes y clywir yn wahanol:\nCampfa Chwaraeon Abertawe Singleton\nDydd Llun - Dydd Gwener - 06:30-21:30\nCampfa Chwaraeon Abertawe Bae\nDydd Llun -Dydd Gwener - 11:00-19:00\nCanolfa Athletau a Hoci Chwaraeon Abertawe\nCanllawiau Cwsmeriaid Ailagor Campfa Abertawe\nCampfa Campws y Bae Canllawiau i Gwsmeriaid\nChwaraeon Abertawe Y Sied Canllawiau i Gwsmeriaid\nTelerau ac Amodau Cofiant Chwaraeon Abertawe Telerau ac Amodau Cofiant Chwaraeon Abertawe


Cynllun Cydraddoldeb Strategol 2015-2019\ncrefydd, cred neu ddiffyg-cred\nRydym yn gwerthfawrogi'r mewnbwn gan ein rhwydweithiau ac yn gwrando'n ofalus ar argymhellion. Ar hyn o bryd mae gennym 4 rhwydweith sef:\nRhwydwaith LGBT + (Lesbiaidd, Hoyw, Deurywiol a Thrawsrywiol)\nY Cynllun Cydraddoldeb Strategol 2015-2019 Mae gan Cyfoeth Naturiol Cymru ddyletswydd o dan Deddf Cydraddoldeb 2010 i gyflwyno ei amcanion ar gyfer cydraddoldeb mewn Cynllun Cydraddoldeb Strategol. PDF [391.7 KB]\nCynllun Gweithredu Cydraddoldeb 2017 Cafodd y cynllun gweithredu hwn ei ddatblygu i gefnogi ac i fod yn rhan o Gynllun Cydraddoldeb Strategol Cyfoeth Naturiol Cymru 2015-19. PDF [140.6 KB]\nAdroddiad Cydraddoldeb Blynyddol 2016 – 2017 PDF [866.3 KB]\nAdroddiad Cydraddoldeb Blynyddol 2015 - 2016 PDF [1.2 MB]\nEin cynlluniau ar gyfer trin pawb yn gyfartal Hawdd ei Ddeall (Low Resoluti) PDF [2.7 MB]\nAsesiad Effaith Cydraddoldeb Crynodeb gweithredol PDF [500.5 KB]\nPam gweithio i ni? Swyddi Cyfleoedd Lleoliadau Gwaith Rhagor


Mae'n rhaid rheoli diwygiadau i bensiynau yn briodol\nMae'n rhaid i ddiwygiadau’r Canghellor o ran pensiynau fynd law yn llaw â mesurau cadarn ar gyfer diogelu cwsmeriaid i gefnogi’r rhai sydd fwyaf ei angen, meddai Graeme Yorston, Prif Weithredwr y Grŵp, Cymdeithas Adeiladu’r Principality.\nUn o’r cyhoeddiadau yng Nghyllideb mis Mawrth a drafodwyd fwyaf oedd cyhoeddiad George Osborne y bydd pobl sydd eisoes wedi prynu blwydd-dal yn gymwys ar gyfer ‘rhyddid pensiynau’, fel y’i gelwir, o 2016 ymlaen.\nDros y blynyddoedd diweddar, daeth gwerth blwydd-daliadau yn fater amwys. Mae cyfraddau llog isel a’r ffaith bod y blwydd-dal yn dod i ben pan fo pensiynwr yn marw wedi ychwanegu at eu hamhoblogrwydd.\nI geisio gweithio yn erbyn hyn, roedd cyllideb y llynedd yn cynnwys diwygiadau pellgyrhaeddol i ryddid pensiynau. Caniataodd y newidiadau hyn i bobl gael gafael ar eu cynilion pensiwn ac ariannu eu pensiynau fel y mynnant. Ar y pryd, canmolwyd hyn fel cam radical a oedd yn golygu mewn gwirionedd bod yr orfodaeth i brynu blwydd-dal wedi’i dileu.\nCroesawyd y newidiadau hyn i’r rheolau gan lawer o bobl, ond nid oeddynt fawr o gysur i bensiynwyr a oedd yn canfod eu hunain wedi’u clymu eisoes i flwydd-dal gwerth isel neu bolisi nad oedd yn gweddu i’w hamgylchiadau bellach. I’r pensiynwyr hyn, roedd gadael blwydd-dal yn gam drud; yr unig ffordd i wneud hynny oedd drwy dalu treth o 55% o leiaf.\nO ystyried yr anfanteision hyn, byddai pum miliwn o bensiynwyr wedi bod wrth eu boddau y mis diwethaf o glywed bod y cyfyngiadau ar brynu a gwerthu polisïau i gael eu dileu’n llwyr o fis Ebrill 2016 ymlaen.\nOnd er bod hyn yn ymddangos yn gam mentrus ar yr wyneb, mae wedi achosi i lawer, gan ein cynnwys ni, fynegi pryder ynglŷn â diogelu cwsmeriaid. Mewn sawl ffordd, mae ymrymuso defnyddwyr yn beth da i’w wneud. Roedd y Canghellor yn iawn pan ddywedodd y dylid ymddiried mewn pobl sydd wedi gweithio’n galed a chynilo ar hyd eu hoes i reoli eu pensiynau eu hunain. Nid oes amheuaeth na fydd rhai yn croesawu gallu tynnu ar yr arian hwnnw fel y mynnant.\nOnd blwydd-daliadau fydd y dewis gorau o hyd ar gyfer llawer o bensiynwyr, ac, os na chânt eu rheoli'n gywir, mae’n bosibl y bydd y diwygiadau’n arwain pobl i drafferthion ariannol, ac at y llethr llithrig nad yw’n ystyried amgylchiadau unigolion. Ar wahân i hyn, a’r ffaith nad oes unrhyw sicrwydd ynglŷn â sut y bydd y farchnad ar gyfer gwerthu blwydd-daliadau’n gweithio, ni roddodd y Canghellor unrhyw fanylion o’r mesurau a gymerir er mwyn darparu cyngor ac arweiniad addas i bensiynwyr i’w galluogi i wneud dewisiadau cytbwys ynghylch eu dewisiadau.\nMae’r Llywodraeth wedi lansio gwasanaeth am ddim Pension Wise i gyd-fynd â’r diwygiadau rhyddid pensiynau a gyhoeddwyd y llynedd. Bydd hyn yn helpu’r rhai dros 55 oed sy’n dymuno manteisio ar y diwygiadau pensiwn o Ebrill 6 ymlaen, gan eu galluogi i gymryd rheolaeth o’r holl arian y maent wedi ei gynilo ar gyfer eu hymddeoliad a’i wario, ei gynilo neu ei fuddsoddi fel y mynnant.\nOnd ni fydd cyngor yn cael ei roi ynglŷn â newid arfaethedig arall - caniatáu i’r rheini â blwydd-daliadau werthu’r incwm am gyfandaliad mewn arian parod.\nMae sôn hefyd y bydd Pension Wise yn rhoi cyngor cyffredinol ond na fydd yn rhoi cyngor sy’n benodol i’r unigolyn – bydd yn rhaid i bobl barhau i dalu cynghorydd ariannol i gael hynny.\nGan fod y newidiadau yn effeithio ar nifer sylweddol o bobl mewn cymdeithas, mae'n rhaid rhoi gweithdrefnau cefnogi digonol ar waith i sicrhau bod pensiynwyr yn gallu cael gafael ar gyngor o ansawdd da i’w galluogi i wneud penderfyniadau cytbwys ynglŷn â’u sefyllfa ariannol.\nYn anffodus, mae’r newydd yr wythnos hon fod ymchwiliad wedi’i lansio i honiadau fod manylion pensiynau miloedd o bobl yn cael eu gwerthu i dwyllwyr a chwmnïau sy’n galw’n ddiwahoddiad yn dangos bod sail i’r pryderon hyn.\nAwgrymodd y Canghellor y bydd mwy o arweiniad a chyngor yn cael ei ddatblygu. Bydd hyn yn hollbwysig i amddiffyn pensiynwyr, rhai ohonynt yn agored i niwed ac efallai heb fod wedi paratoi ar gyfer, nac ychwaith yn deall, y penderfyniadau buddsoddi y mae'n rhaid iddynt eu cymryd erbyn hyn ac a allai newid eu bywydau. Er y bydd yn rhaid aros tan ar ôl yr Etholiad Cyffredinol i weld a fydd y cynigion yn cael eu gweithredu, nid oes lle i laesu dwylo pan ddaw’n gwestiwn o ddarparu cymorth a rheolaeth ddigonol i’r rhai sydd angen hynny.


Dewch i ddarganfod hanes llechi Cymru a rôl ein safle yn gweithgynhyrchu’r cynhyrchion llechi mae’r rhan hon o ogledd Cymru yn enwog iawn amdanynt. Sefydlwyd Gwaith Llechi Inigo Jones yn 1861, ac mae’n cynnig teithiau hunan-dywys a chyfle unigryw i greu eich cofrodd llechen chi eich hun.\nWedi ei leoli oddi ar yr A487, rhwng tref hanesyddol Caernarfon a thref harbwr Porthmadog, rydym mewn man hygyrch iawn ac yn croesawu cŵn, gyda maes parcio am ddim, siop anrhegion a chaffi i ategu ein prif atyniadau.\nRydym yn cynnig taith hunan-dywys, sy’n weithgaredd y gellir ei brofi wrth eich pwysau. Gall y plant fwynhau cwis wrth i chi grwydro drwy’r safle, archwilio’r adeiladau gwreiddiol a gwylio’r peiriannau gweithio go iawn sy’n cynhyrchu ein crefftau Llechi o Gymru ar gyfer y siop. Os cewch chi eich ysbrydoli gan ein crefftwyr, fe’ch gwahoddir i greu eich cofrodd llechen eich hun i fynd adre gyda chi o Eryri. Ewch i’n gwefan i archebu lle ac i gael rhagor o wybodaeth am y caffi, y siop fferm a’r siop cigydd sydd ar y safle.\nAr agor 7 diwrnod yn ystod Y Pasg hyd ddiwedd Mis Medi – 9yb hyd 5yh.\nAr agor Mis Hydref hyd at gychwyn Y Pasg – Dydd Llun i Ddydd Sadwrn 9yb hyd 5yh. (Ar Gau – Dydd Nadolig, Gŵyl San Steffan a Dydd Calan).\nEstynnwn groeso cynnes i bawb ac mae digon o le yma i deuluoedd a grwpiau. Mae ein safle cyfan yn addas i gŵn hefyd, felly nid oes angen i chi eu gadael ar ôl.


Fire station presentation presented to the Assembly - Jonathan Edwards AS\nAelod Seneddol yn gyflwyno deiseb gorsafoedd dân i'r Cynulliad\nPostiwyd ar February 06 2014, 12:00 yh\nMae ymgyrch Jonathan Edwards AS i amddiffyn ein gorsafoedd tân wedi cael ei cyflwyno i Gynulliad Cenedlaethol Cymru'r wythnos hon.\nMae ei ddeiseb, sydd wedi casglu dros 3,000 o lofnodion (3057) wedi cael ei gyflwyno i Gadeirydd y Pwyllgor Deisebau'r Cynulliad ar risiau'r Senedd ym mhresenoldeb diffoddwyr tân o orsaf Rhydaman a oedd wedi teithio i Gaerdydd i gefnogi'r ymgyrch.\nWrth gyflwyno'r ddeiseb dywedodd Jonathan Edwards i Gadeirydd y pwyllgor, William Powell AC, sut yr oedd wedi dechrau’r ymgyrch i amddiffyn y gorsafoedd tân yn ei etholaeth (Dwyrain Caerfyrddin a Dinefwr), ond yn fuan tyfodd i fod yn ymgyrch genedlaethol gan fod cymunedau ar draws Cymru yn darganfod bod eu gorsafoedd lleol o dan fygythiad.\nDywedodd ei fod yn gobeithio y byddai ei ddeiseb yn sbarduno trafodaeth genedlaethol am ddyfodol y gwasanaeth tân ac achub, a sut y caiff ei strwythuro ledled Cymru, a sut y mae hefyd yn gallu cael ei warchod rhag toriadau difrifol yn y gyllideb.\nWrth siarad ar risiau'r Senedd, dywedodd Jonathan Edwards AS:\n"Rwy'n falch o allu cyflwyno deiseb hwn sydd wedi casglu cefnogaeth wych gan drigolion Sir Gaerfyrddin, a chymunedau ledled Cymru.\n"Mae pawb yn cydnabod y gwasanaethau hanfodol y mae ein diffoddwyr tân yn eu darparu, ac yn wir maent wedi dod allan i gefnogi eu gorsaf leol.\n"Drwy gyflwyno'r ddeiseb hon yr wyf yn gobeithio y bydd Pwyllgor y Cynulliad yn rhoi ystyriaeth i sut y dylai Llywodraeth Cymru edrych ar amddiffyn y gwasanaeth rhag toriadau difrifol yn y gyllideb.\n"Rwy'n gobeithio y gallwn danio dadl genedlaethol am ddyfodol y gwasanaeth a sut y mae wedi'i strwythuro ar hyd a lled Cymru.\n"Rwy'n edrych ymlaen at drafodaeth ar y ddeiseb ac rwy’n gobeithio byddaf yn cael galw i'r Pwyllgor yn fuan iawn i drafod yr ymgyrch.”


Gwydr Tempered Clir a Thint\nGwydr Tempered Patrwm\nGwydr Tempered gyda Motiff\nClear wedi'u lamineiddio Gwydr\nGwydr Laminedig Tryloyw Gwyn\nGwydr wedi'i lamineiddio'n llwyd\nGwydr wedi'i lamineiddio yn yr Eglwys Gadeiriol Glir\nGwydr wedi'i lamineiddio tair haen\nGwydr wedi'i lamineiddio wedi'i dymheru'n glir\nGwydr wedi'i lamineiddio wedi'i dymheru wedi'i arlliwio\nDrych Arian Clir\nDrych Arian Am Ddim Copr\nDrych gyda Diogelwch Vinyl Back\nDrych Arian Am Ddim Copr Gyda Diogelwch Vinyl Yn Ôl\nDrych Copr Am Ddim gydag Epocsi Yn Ôl\nGwyn Painted Gwydr\nSuper White Painted Gwydr\nGwydr wedi'i Baentio Du\nGwydr wedi'i Baentio Gyda Vinyl Yn Ôl\nGwydr Torri CNC a Drych\nDrych Cylch a Gwydr\nDrych a Gwydr Hirgrwn\nDrych a Gwydr Hecsagon\nDrych a Gwydr Siâp Eraill\nGwydr wedi'i Brosesu Edge\nGround wedi'u lamineiddio Gwydr\nCaboledig wedi'u lamineiddio Gwydr\nCut I Maint Gwydr\nArnawf Gwydr Louvers\nTempered Gwydr Louvers\nGwydr Ysgythrog Asid\nGwydr wedi'i lamineiddio ag ysgythriad asid\nGwydr Drws Cawod\nPacio & Llwytho\nGwydr Tempered Tinted\nGwydr wedi'i lamineiddio â thymher wedi'i arlliwio\n123 Nesaf> >> Page 1 / 3\nMae gwneuthurwyr proffesiynol o wydr a drych\nRydym yn arbenigo mewn cynhyrchu drych arian, drych arian rhad ac am ddim-copr, drych gyda cefn finyl, gwydr wedi'u paentio, gwydr peintio gyda cefn finyl, gwydr wedi'i lamineiddio, gwydr dymheru a gwydr adeiladu eraill.\nMae'r ffatri yn cwmpasu ardal o fwy na 20,000 metr sgwâr gyda 10,000 metr sgwâr gweithdy. Mae gennym hefyd ganolfannau cynhyrchu ategol arall yn Tsieina, sy'n cyflenwi ni mathau ehangach o wydr adeiladu.\nMae ein cynnyrch yn cael eu hallforio yn bennaf i Awstralia, Ewrop, Rwsia, ac ati\nJIAOBEI INDUSTRIAL PARK SECOND, Jiaozhou, Qingdao, CHINA\n© Hawlfraint - 2010-2019: Cedwir Pob Hawl. Wal Mirror , Ystafell Ymolchi Mirror , Gwydr Painted,


Gobaith am wobr i ITV Cymru sy’n cyrraedd targedau prentisiaethau | NTFW Welsh\nGobaith am wobr i ITV Cymru sy’n cyrraedd targedau prentisiaethau\nPennaeth Newyddion a Rhaglenni ITV, Phil Henfrey, gyda’r Arbenigwr Cynhyrchu Arweiniol, Fiona Francis a’r prentisiaid Zahra Errami, Mollie Latham, Safyan Iqbal ac Eugenia Taylor.\nMae ITV Cymru ar y rhestr fer am wobr yng Ngwobrau Prentisiaethau Cymru fis nesaf o ganlyniad i lwyddiant ei Raglen Brentisiaethau.\nCyflwynir y gwobrau arbennig sy’n ddathliad blynyddol o lwyddiant eithriadol mewn hyfforddiant a phrentisiaethau, mewn seremoni fawreddog yng Nghanolfan Gynadledda Ryngwladol newydd Cymru, Casnewydd ar 24 Hydref. Mae tri deg pedwar o unigolion a sefydliadau, mewn dwsin o gategorïau, ar y rhestrau byrion.\nDros y pedair blynedd ers sefydlu rhaglen brentisiaethau ITV Cymru, mae’r holl brentisiaid wedi mynd ymlaen i waith llawn amser yn y diwydiannau creadigol ac mae bron 90% o’r rhai a fu’n rhan o’r rhaglen yn anabl, yn bobl duon neu Asiaidd neu’n perthyn i leiafrifoedd ethnig, neu dan anfantais gymdeithasol.\nDywedodd Pennaeth Newyddion a Rhaglenni ITV, Phil Henfrey: “Rydym yn credu’n gryf y byddwn ni fel busnes yn dysgu gymaint gan ein prentisiaid ag y gallwn ni ei ddysgu iddyn nhw. Trwy fod yn gynhwysol, rydym wedi cyfoethogi ein gweithlu ac wedi hybu dyfeisgarwch.”\nTrwy gael rhywun byddar yn brentis, mae’r newyddiadurwyr wedi dod yn fwy ymwybodol o bwysigrwydd cael is-deitlau o safon uchel ac fe ddefnyddir iaith arwyddion mewn cyfarfodydd tîm yn naturiol erbyn hyn.\nMae gan ITV Cymru bedwar prentis sy’n gweithio ar Brentisiaeth yn y Cyfryngau Creadigol a Digidol, gyda Sgil Cymru yn cefnogi’r rhan o’r hyfforddiant sy’n digwydd yn yr ystafell ddosbarth.\nYchwanegodd Mr Henfrey: “Mae pob prentis yn cael profiad o bob rhan o waith cynhyrchu rhaglenni teledu – yr agweddau creadigol, golygyddol a gweithredol – cyn meithrin sgiliau cynhyrchu allweddol sy’n addas ar gyfer eu cryfderau unigol.\n“Rydym ni fel busnes yn awyddus i’n prentisiaid adrodd eu stori a chyhoeddi eu profiadau ar sianelau cyfryngau cymdeithasol ITV er mwyn codi ymwybyddiaeth o werth prentisiaethau i unigolion o bob rhan o gymdeithas yng Nghymru.”\nLlongyfarchodd Ken Skates, Gweinidog yr Economi a Thrafnidiaeth, ITV Cymru a phawb arall oedd ar y rhestrau byrion.\n« Gobaith am wobr i Ensinger sy’n buddsoddi amser ac arian mewn prentisiaid — Gwaith barbwr yn trawsnewid bywyd Gavin ar ôl cyfnod anodd »


Chilly Cow Ice Cream – Ffair Wanwyn Cymru\nMae gan y fferm fuches o 90 o wartheg brown y Swistir, sy’n eithaf anghyffredin yng Nghymru, ond gyda’u cotiau brown a’u clustiau blewog, maen nhw’n cynhyrchu llaeth blasus sy’n uwch mewn braster menyn na gwartheg eraill; perffaith ar gyfer gwneud hufen iâ blasus!\nRydym hefyd yn hoffi sôn am ein treftadaeth fel ffermwyr, y tirlun y mae’r gwartheg yn ei bori a’r manteision a ddaw yn sgil ffermydd godro i’r economi leol a’r swyddi y mae’r fferm yn eu creu. Mae Chilly Cow wedi ymrwymo i’r gymuned a masnach leol, gan gefnogi busnesau lleol lle bo modd a hyrwyddo masnach a busnes lleol.\nMae pob blas hufen iâ wedi ei ystyried yn ofalus, ei ddatblygu a phrofi ei flas (does dim prinder gwirfoddolwyr ar gyfer y gwaith hwnnw!!) Gobeithio y byddwch chi’n hoffi ein hufen iâ gymaint â ni! Anna a David x


Rydych yma: Gwybodaeth am Cadw › Newyddion › Archif Newyddion › Hwyl yr Helfa Wyau Pasg yng Nghastell Caerffili!\nDydd Iau 28 Mawrth 2013\n<?xml:namespace prefix = o ns = "urn:schemas-microsoft-com:office:office" />Bydd taflenni o weithgareddau ar gael i’r plant, gyda chliwiau ar wasgar ar hyd tir y castell i’r 250 o ymwelwyr ifanc cyntaf ddod o hyd iddyn nhw er mwyn ennill gwobr gan bwni’r Pasg!\nGwahoddir teuluoedd i ymuno yn yr arlwy rhwng 11am a 4pm, a’r cyntaf i’r felin fydd hi o ran y cyfle i ennill gwobrau.\nCastell Caerffili yw un o’r 128 o safleoedd sydd o dan ofal Cadw, gwasanaeth amgylchedd hanesyddol Llywodraeth Cymru, ac mae’n denu 100,000 o ymwelwyr bob blwyddyn. Caerffili yw’r castell mwyaf yng Nghymru, ac mae’n ymddangos yn rheolaidd mewn ffilmiau a chyfresi mawr ar y teledu, gan gynnwys Doctor Who.\nDywedodd Tony Payne, Prif Geidwad Castell Caerffili: 'Rydyn ni’n edrych ymlaen at groesawu teuluoedd i’r safle ar ddydd Sul y Pasg, i ddathlu dechrau tymor newydd y Gwanwyn.\nBwriad yr helfa wyau Pasg yw annog plant i grwydro i bob twll a chornel yn y castell a hynny mewn ffordd hwyliog a chyffrous, ac annog y plant a’u rhieni i ddysgu mwy am yr heneb drawiadol.'\nMae’r digwyddiad yn cael ei gynnal ddydd Sul, 31 Mawrth rhwng 11am a 4pm. Gallwch brynu tocynnau ar y diwrnod a hynny am bris mynediad arferol y castell. Nifer cyfyngedig o 250 o leoedd sydd ar gael ar yr Helfa Wyau Pasg, ac mae’r ymwelwyr yn cael eu hannog i gyrraedd y castell yn gynnar i osgoi cael eu siomi.\nI gael rhagor o wybodaeth am y digwyddiad, cysylltwch â Chastell Caerffili drwy ffonio 029 2088 3143.


Mae Cyngor Dinas Bryste wedi nodi na fydd yn bosibl defnyddio arhosfan T7 yn Marlborough Street o ddydd Llun 1 Chwefror 2021 ymlaen. Mae’r arosfannau y mae’r cyngor wedi’u clustnodi ar gyfer gwasanaeth T7 yn golygu y bydd y gwasanaeth yn dechrau ac yn gorffen wrth arhosfan yn Bond Street, 80 metr o Marlborough Street i gyfeiriad Cabot Circus.\nBydd gwasanaeth T7 yn gwasanaethu arhosfan Cabot Circus i gyfeiriad canol y ddinas fel na fydd yn rhaid i gwsmeriaid groesi’r ffordd.\nMae’n rhaid newid yr arhosfan oherwydd bod adeilad y South Plaza sydd wrth ei ymyl yn cael ei adnewyddu. Disgwylir y bydd y trefniant hwn ar waith tan 30 Mehefin 2021.\nMae rhagor o wybodaeth i’w gweld ar y map isod.


WordPress: Sut i Restru Tudalennau Plant (Fy Ategyn Newyddaf) | Martech Zone\nDydd Gwener, Gorffennaf 13, 2018 Dydd Gwener, Gorffennaf 13, 2018 Douglas Karr\nRydyn ni wedi ailadeiladu hierarchaeth gwefannau ar gyfer nifer o'n cleientiaid WordPress, ac un o'r pethau rydyn ni'n ceisio'i wneud yw trefnu'r wybodaeth yn effeithlon. I wneud hyn, rydym yn aml eisiau creu tudalen feistr a chynnwys bwydlen sy'n rhestru'r holl dudalennau oddi tani yn awtomatig. Rhestr o dudalennau, neu is-dudalennau plant. Yn anffodus, nid oes swyddogaeth na nodwedd gynhenid i wneud hyn o fewn WordPress, felly fe wnaethom ddatblygu a Cod byr Subpages Rhestr WordPress i ychwanegu at ffeil functions.php thema'r cleientiaid.\nMae'r defnydd yn eithaf syml:\nDim tudalennau plentyn\naclass - Os hoffech chi gymhwyso dosbarth yn eich rhestr heb orchymyn, nodwch ef yma.\nifempty - Os nad oes tudalennau plentyn, gallwch fewnosod testun. Daw hyn yn ddefnyddiol os yw'n rhestr o agoriadau swyddi ... fe allech chi nodi “Dim agoriadau cyfredol.”\ncynnwys - Dyma'r cynnwys sy'n cael ei arddangos cyn y rhestr heb orchymyn.\nYn ogystal, os hoffech chi a dyfyniad byr gan ddisgrifio pob tudalen, mae'r ategyn yn galluogi dyfyniadau ar dudalennau fel y gallwch olygu'r cynnwys hwnnw ar osodiadau'r dudalen.\nO'r diwedd, es i ati i wthio'r cod i mewn i ategyn i'w gwneud hi'n haws ei osod a'i ddefnyddio, a'r Rhestrwch ategyn cod byr Tudalennau Plant ei gymeradwyo gan WordPress heddiw! Dadlwythwch a'i osod os gwelwch yn dda - os ydych chi'n ei hoffi, darparwch adolygiad!\nTags: rhestru tudalennau plantrhestru is-dudalennauategyncodau byrWordPressplugin wordpress


DIY Beauty Mash-Up - Agenda Arlein\nDewiswch gynhyrchion harddwch o ryw fath (pensel llinellu, minlliw, lliw ewinedd, estyniadau gwallt, lliw haul ffug, blew amrannau ffug) y gallech chi eu gweld mewn siop leol neu ar-lein.\nCymerwch ddarn mawr o gerdyn trwchus a defnyddiwch y cynhyrchion harddwch i ysgrifennu, lluniadu a gwneud marciau sy’n mynegi eich teimladau am y diwydiant harddwch.\n1: Stwnsho, Cymysgu a Fframio: torrwch y delweddau a’r testun yn y cylchgronau sy’n codi eich gwrychyn. Rhowch y darnau i mewn i’r fwced neu’r carton. Trowch nhw gyda’r ffyn. Ychwanegwch y llifyn. Casglwch ddyrneidiau bach o mache a chrëwch ffrâm o amgylch eich cerdyn. Beth am ychwanegu ychydig o’r llathr*?\n2: Teitl/Di-deitl?: Oes gan eich darn terfynol enw? Hashnod?\n3: Oriel stwnsh cyrff: pan fyddwch chi wedi gorffen eich map harddwch, beth am dynnu llun o’r darn. Cynhaliwch arddangosfa neu crëwch oriel ar-lein ar Instagram, Flickr neu wefan arall sy’n cynnal delweddau, fel bod eraill yn gallu eu gweld a’u darllen nhw.\nDysgwch fwy am sut mae’r diwydiant harddwch yn ceisio gweddnewid y normau rhywedd a rhywiol mae wedi’u creu dros y blynyddoedd. I ba raddau mae’r diwydiant harddwch yn gweithio o blaid ac yn erbyn delfrydau normadol? A all y diwydiant harddwch hybu cyfiawnder cymdeithasol? Neu a ydyn nhw’n hybu cynwysoldeb a chyfiawnder ar yr wyneb yn unig? Pa normau harddwch newydd ydych chi’n eu gweld o’ch cwmpas? A yw tanseilio delfrydau harddwch yn cael ei droi’n nwyddau?\nBeth am greu trac sain o ganeuon calonogol sy’n cyfleu agwedd gadarnhaol am gyrff i gyd-fynd â’ch gweithdy stwnsho cyrff?\nCyn i chi ddechrau addasu’r gweithgareddau hyn ar gyfer y plant a’r bobl ifanc yn eich lleoliad, darllenwch yr adran ar Ddiogelwch a Chefnogaeth.\n*Mae unrhyw un sydd erioed wedi defnyddio llathr yn gwybod ei fod yn mynd i bobman. Felly pam llathr? Mae gallu llathr i barhau yn hir ar ôl i weithgaredd ddigwydd yn ei wneud yn rymus! Bob tro y gwelwch chi unrhyw lathr, bydd yn eich atgofio o sut y buoch chi’n greadigol wrth stwnsho delfrydau normadol o’r corff.\nCliciwch yma i ddarllen yr astudiaeth achos (Ail)Ffurfio’r Corff!


Senedd Fyw: 12 Chwefror 2020 - Newyddion\nSenedd Fyw: 12 Chwefror 2020\nACau yn gwrthod cynigion i ddod â gwasanaethau damweiniau ac achosion brys 24 awr o dan arweiniad meddygon ymgynghorol yn Ysbyty Brenhinol Morgannwg i ben.\nDadl Aelodau - Gwasanaethau Cyhoeddus Ar-lein ac All-lein\nDadl Fer - Cymoedd technoleg, yr A465 a strategaeth ddiwydiannol ar gyfer cyflogaeth gynaliadwy ym Mlaenau'r Cymoedd\nCyhoeddwyd am 18:16 12 Chwe18:16 12 Chwe\nMae'n wyliau hanner tymor wythnos nesaf - bydd Senedd Fyw yn dychwelyd ar 25 Chwefror.\nCyhoeddwyd am 18:03 12 Chwe18:03 12 Chwe\nDadl Fer: Cyflogaeth gynaliadwy ym Mlaenau'r Cymoedd.\nY pwnc sydd wedi cael ei ddewis gan Alun Davies (Blaenau Gwent), ar gyfer y ddadl fer yw 'Cymoedd technoleg, yr A465 a strategaeth ddiwydiannol ar gyfer cyflogaeth gynaliadwy ym Mlaenau'r Cymoedd'.\nMae'n dweud bod angen "defnyddio grym llywodraeth" i "fuddsoddi lle mae methiant y farchnad".\nCyhoeddwyd am 17:56 12 Chwe17:56 12 Chwe\nPasio cynnig Gwasanaethau Cyhoeddus Ar-lein ac All-lein\nMae'r cynnig ar Wasanaethau Cyhoeddus Ar-lein ac All-lein yn cael ei basio gan ACau.\nRoedd 36 o blaid, fe wnaeth 15 ymatal a doedd neb yn gwrthwynebu.\nDiwygio a phasio'r cynnig ar adrannau brys y GIG\nMae cynnig y Ceidwadwyr am adrannau brys y GIG yn cael ei ddiwygio gan Lywodraeth Cymru, Neil McEvoy (Canol De Cymru) - yn cefnogi "adran damweiniau ac achosion brys barhaol gydag adnoddau llawn yn Ysbyty Brenhinol Morgannwg", a Mick Antoniw.\nYna mae'n cael ei basio gan ACau.\nMae'r cynnig diwygiedig yn cynnwys "cydnabod bod yn rhaid i unrhyw ddarpariaeth gofal heb ei drefnu fod yn gadarn, yn ddiogel ac yn gynaliadwy", ac "yn gwrthod cynigion gan Fwrdd Iechyd Cwm Taf Morgannwg i ddod â gwasanaethau damweiniau ac achosion brys 24 awr o dan arweiniad meddygon ymgynghorol yn Ysbyty Brenhinol Morgannwg i ben".\nRoedd 32 o blaid, fe wnaeth 18 ymatal ac roedd 1 yn erbyn.\nCyhoeddwyd am 17:37 12 Chwe17:37 12 Chwe\n'Cysgu ar y stryd yw'r math mwyaf difrifol o ddigartrefedd'\nWrth ymateb dywed Julie James, y Gweinidog Tai a Llywodraeth Leol, bod Llywodraeth Cymru yn cydnabod ei bod yn annerbyniol bod pobl yn cael eu gorfodi i gysgu allan mewn cymdeithas lewyrchus.\nMae'n dweud: "Fel y nodir yn ein strategaeth ar gyfer rhoi terfyn ar ddigartrefedd, cysgu ar y stryd yw'r math mwyaf difrifol o ddigartrefedd ac rydym yn cydnabod bod gan y rhai sy'n byw ar y stryd anghenion cymhleth yn aml, a bod angen ymateb cydgysylltiedig gan amrywiaeth o wasanaethau i'w cefnogi.\n"Er bod y Pwyllgor hwn yn canolbwyntio ar gysgu ar y stryd, mae'n bwysig cydnabod bod hon yn un agwedd ar fater ehangach sy'n ymwneud â digartrefedd, er mai dyma'r ffurf fwyaf difrifol a gweladwy.\n"Er mwyn sicrhau dull gweithredu strategol cyfannol ar gyfer y system gyfan, mae Llywodraeth Cymru yn awyddus i gefnu ar rannu digartrefedd yn wahanol ffurfiau, ac, yn hytrach, sicrhau ein bod yn canolbwyntio ein polisi a'n hadnoddau ar atal a mynd i'r afael â digartrefedd o bob math.\n"Cydnabyddwn fod digartrefedd yn fater sy'n ymwneud â gwasanaethau cyhoeddus ac felly rydym yn gweithio ar draws y gwasanaethau cyhoeddus a’r sectorau cyhoeddus i ymdrin â’r ffactorau sylfaenol sy’n ei achosi."\nJulie JamesImage caption: Julie James\nCyhoeddwyd am 17:00 12 Chwe17:00 12 Chwe\nCysgu ar y stryd - gwasanaethau iechyd meddwl a gwasanaethau camddefnyddio sylweddau\nNesaf dadl ar adroddiad y Pwyllgor Cydraddoldeb, Llywodraeth Leol a Chymunedau: Gwaith dilynol ar gysgu ar y stryd - Gwasanaethau iechyd meddwl a gwasanaethau camddefnyddio sylweddau.\nMae John Griffiths (Dwyrain Casnewydd) yn cyflwyno'r adroddiad. Un o sylwadau'r pwyllgor oedd "bod tystion wedi amlygu’r ffaith bod y mater hwn wedi’i drafod yn rheolaidd, gyda’r atebion yn hysbys iawn. Yr hyn sydd ei angen yw gweithredu’r newidiadau angenrheidiol."\nCyhoeddwyd am 16:35 12 Chwe16:35 12 Chwe\nCefnogaeth drawsbleidiol i'r cynnig\nMae'r cynnig yn cael ei gyd-gyflwyno gan Aelod o bob plaid, heblaw Plaid Brexit, sef\nHelen Mary Jones (Canolbarth a Gorllewin Cymru)Dai Lloyd (Gorllewin De Cymru)\nCyhoeddwyd am 16:17 12 Chwe16:17 12 Chwe\nGwasanaethau Cyhoeddus Ar-lein ac All-lein\nY Ddadl i Aelodau sydd nesaf ac mae Rhun ap Iorwerth yn cynnig bod Cynulliad Cenedlaethol Cymru:\nRhun ap IorwerthImage caption: Rhun ap Iorwerth\nCyhoeddwyd am 16:11 12 Chwe16:11 12 Chwe\nNi chafodd Cwestiynau Amserol eu derbyn gan y Llywydd Elin Jones.\nCyhoeddwyd am 15:50 12 Chwe15:50 12 Chwe\n'Brwydro dros y Gwasanaeth Iechyd'\nMae Caroline Jones o Blaid Brexit yn dyfynnu Aneurin Bevan gan ddweud y bydd y GIG yn para os bydd pobl â ffydd ar ôl i frwydro drosto.\n"Fe wnawn ni frwydro," mae hi'n ychwanegu.\nAneurin Bevan, sefydlydd y Gwasanaeth Iechyd yn 1948Image caption: Aneurin Bevan, sefydlydd y Gwasanaeth Iechyd yn 1948\nCyhoeddwyd am 15:37 12 Chwe15:37 12 Chwe\nGwrthod cynigion Bwrdd Iechyd Cwm Taf Morgannwg\nMae Mick Antoniw (Pontypridd) yn ceisio ychwanegu pwynt newydd ar ddiwedd y cynnig:\nMae e'n galw ar ACau i "wrthod cynigion gan Fwrdd Iechyd Cwm Taf Morgannwg i ddod â gwasanaethau damweiniau ac achosion brys 24 awr o dan arweiniad meddygon ymgynghorol yn Ysbyty Brenhinol Morgannwg i ben ac yn galw ar y Bwrdd Iechyd i:\na) ddiystyru cau'r gwasanaeth damweiniau ac achosion brys yn Ysbyty Brenhinol Morgannwg neu sefydlu uned mân anafiadau 24 awr yn lle'r gwasanaeth damweiniau ac achosion brys presennol;\nc) gyflwyno cynigion eraill ar gyfer gwasanaethau iechyd cymunedol, gan gynnwys gwelliannau i'r gwasanaeth meddygon teulu y tu allan i oriau ac ymestyn oriau agor yr uned mân anafiadau yn Ysbyty Cwm Rhondda ac Ysbyty Cwm Cynon, a allai leddfu'r pwysau ar bob un o'r tair adran damweiniau ac achosion brys."\nCyhoeddwyd am 15:36 12 Chwe15:36 12 Chwe\n'Angen bod yn agored ac yn dryloyw'\nWythnos yn ôl, dywedodd Prif Weinidog Cymru, Mark Drakeford, mai meddygon, nid gwleidyddion, ddylai benderfynu ar ddyfodol adran frys Ysbyty Brenhinol Morgannwg.\nDaeth ei sylwadau wedi i wleidyddion y Blaid Llafur ymgyrchu i atal yr uned rhag cael ei chau.\nBeirniadodd Mr Drakeford y gwleidyddion am beidio gadael y mater i bobl sydd â chefndir meddygol.\nMae Llywodraeth Cymru am ddileu popeth yng nghynnig y Ceidwadwyr a rhoi yn ei le bod y cynulliad yn:\n1. Cydnabod y datganiad trawsbleidiol ar Ddyfodol Gofal Brys Diogel yng Nghwm Taf Morgannwg.\n2. Cydnabod yr angen i’r bwrdd iechyd fod yn agored ac yn dryloyw wrth ymgysylltu â’r cyhoedd, clinigwyr, y cyngor iechyd cymuned, cynrychiolwyr etholedig, staff a’u hundebau, i lywio eu penderfyniad ynghylch darparu pob math o ofal heb ei drefnu yn y dyfodol, gan gynnwys gwasanaethau brys.\n3. Cydnabod bod yn rhaid i unrhyw ddarpariaeth gofal heb ei drefnu fod yn gadarn, yn ddiogel ac yn gynaliadwy.\nCyhoeddwyd am 15:29 12 Chwe15:29 12 Chwe\n'Angen mabwysiadu cynllun cynhwysfawr ar gyfer cynyddu'r gweithlu clinigol'\nMae gwelliant Plaid Cymru sy'n cael ei gynnig gan Leanne Wood yn galw ar Lywodraeth Cymru "i fabwysiadu cynllun cynhwysfawr ar gyfer cynyddu'r gweithlu clinigol, gyda ffocws penodol ar arbenigeddau ac ardaloedd daearyddol y mae'n anodd recriwtio iddynt, megis mewn adrannau achosion brys, fel na ellir byth ddefnyddio prinder staff i gyfiawnhau cau a newid gwasanaethau".\nCyhoeddwyd am 15:18 12 Chwe15:18 12 Chwe\nY pwnc sydd wedi cael ei ddewis gan y Ceidwadwyr Cymreig ar gyfer eu dadl yw 'Adrannau Brys y GIG'.\nDaw'r drafodaeth wrth i benaethiaid iechyd ystyried cynlluniau i israddio adran ddamweiniau ac achosion brys Ysbyty Brenhinol Morgannwg.\nYstyrir disodli'r adran frys dan arweiniad ymgynghorwyr yn Ysbyty Brenhinol Morgannwg gydag uned mân anafiadau 24 awr dan arweiniad nyrsys.\nMae Angela Burns yn cynnig bod Cynulliad Cenedlaethol Cymru:\nMae hi hefyd yn dweud na allai Llywodraeth Cymru anwybyddu’r “gwrthwynebiad sylweddol” i’r israddio.\nDywed y byddai’n “beryglus” newid y gwasanaeth gan y byddai’n rhaid i bobl deithio ymhellach i gael triniaeth frys a rhoi “adrannau damweiniau ac achosion brys sydd eisoes dan bwysau mewn ysbytai eraill o dan fwy fyth o bwysau”.\nCyhoeddwyd am 15:17 12 Chwe15:17 12 Chwe\n'Stigma yn waeth nag afiechyd meddwl ei hun'\nMae Caroline Jones o Blaid Brexit yn pwysleisio pwysigrwydd siarad am iechyd meddwl er mwyn cael gwared â'r stigma.\nMae'r gweinidog yn cyfeirio at Amser i Newid Cymru a gafodd ei sefydlu yn 2012 ac mae'n cael ei arwain gan dair elusen iechyd.\nMae ymchwil wedi dangos bod naw o bob 10 person sydd â phroblemau iechyd meddwl wedi profi stigma, ac yn dweud ei fod yn gallu bod yn waeth na'r salwch ei hun.\nCaroline JonesImage caption: Caroline Jones\nCyhoeddwyd am 15:03 12 Chwe15:03 12 Chwe\n'Yr ymgynghorydd parhaol olaf yn gadael ddiwedd Mawrth'\nMae Leanne Wood o Blaid Cymru yn dweud "bod mwyafrif o ymgynghorwyr Ysbyty Brenhinol Morgannwg yn ystod yr oriau diwethaf wedi cytuno mewn cyfarfod y dylai'r uned ddamweiniau ac achosion brys 24 awr barhau yn yr ysbyty."\nMae Vaughan Gething yn ymateb gan ddweud "bod yr ymgynghorydd parhaol olaf yn yr ysbyty yn gadael ddiwedd Mawrth".\n"Allwch chi ddim anwybyddu," meddai, "y realiti o be mae hynny'n ei olygu i ddiogelwch y gwasanaeth".\nCyhoeddwyd am 14:47 12 Chwe14:47 12 Chwe\nAnghenion pobl sy'n byw â PKU\nMae'r Gweinidog Iechyd Vaughan Gething yn dweud wrth Angela Burns o'r Blaid Geidwadol y bydd yn ymrwymo i ystyried argymhellion adroddiad y National Society for Phenylketonuria (NSPKU), sefydliad di-elw yn y DU sydd yn rhoi gwybodaeth i bobl sy'n byw gyda phenylketonuria (PKU), eu teuluoedd a'u gofalwyr.\nMae PKU yn gyflwr prin sy'n effeithio un ymhob 10,000 o fabanod yn y DU bob blwyddyn.\nDyw pobl sydd â PKU ddim yn gallu prosesu asid amino, sef cemegyn sydd i'w ganfod mewn bwyd fel cig, pysgod, a chnau.\nMae hyn yn golygu bod bwyta diet arferol bron yn amhosib.\nLlynedd fe wnaeth BBC Cymru roi sylw i achos dyn sy'n byw â PKU.\nMae deiet rhywun sydd â PKU yn cael ei gyfyngu i nifer fychan o fwydydd sydd â phrotein ynddyn nhwImage caption: Mae deiet rhywun sydd â PKU yn cael ei gyfyngu i nifer fychan o fwydydd sydd â phrotein ynddyn nhw\nCyhoeddwyd am 14:22 12 Chwe14:22 12 Chwe\nMwy na 150 o bobl yn protestio y tu allan i'r Senedd\nSymudwn ymlaen at y cwestiynau i'r Gweinidog Iechyd a Gwasanaethau Cymdeithasol, Vaughan Gething, a hynny wedi i fwy na 150 o bobl brotestio y tu allan i'r Senedd yn erbyn israddio posib i adran ddamweiniau ac achosion brys Ysbyty Brenhinol Morgannwg.\nMae lefelau staffio yn holl unedau damweiniau ac achosion brys Cwm Taf ymhell islaw safonau ledled y DU, medd y bwrdd iechydImage caption: Mae lefelau staffio yn holl unedau damweiniau ac achosion brys Cwm Taf ymhell islaw safonau ledled y DU, medd y bwrdd iechyd\nCyhoeddwyd am 14:05 12 Chwe14:05 12 Chwe\nGostwng maint dosbarthiadau?\nMae'r Ceidwadwr Mohammad Asghar yn galw ar y gweinidog addysg i wneud mwy i ostwng maint dosbarthiadau.\nMae'r gweinidog yn cyfeirio at yr adroddiad Grant Lleihau Maint Dosbarthiadau Babanod.\nCyhoeddwyd am 13:54 12 Chwe13:54 12 Chwe\nRecriwtio a chadw athrawon?\nMae Sian Gwenllian o Blaid Cymru yn pwysleisio'r broblem o recriwtio a chadw athrawon.\nMae'n ychwanegu ei bod yn poeni'n benodol am ddenu athrawon all ddysgu trwy gyfrwng y Gymraeg.\nMae Kirsty Williams yn ymateb trwy ddweud "bod denu athrawon yn broblem i systemau addysg ar draws y byd" ac mae'n amlinellu rhai camau y mae Llywodraeth Cymru wedi eu cymryd i ddelio â'r mater - yn eu plith hysbysebion, cynlluniau achrediad ac annog newid gyrfa.\nSian GwenllianImage caption: Sian Gwenllian


Yr heddlu’n anelu at atal cyflenwyr cyffuriau teithiol\n14 Chw 2018\nMae Heddlu Dyfed-Powys yn gweithredu’n llym yn erbyn cyflenwyr cyffuriau sy’n byw ym Mhowys a’r rhai sy’n croesi’r ffin i Bowys er mwyn cyflenwi cyffuriau anghyfreithlon i gymunedau.\nMae ymgyrch dargedig wedi bod yn rhedeg ers wythnos, sy’n cynnwys timoedd o’r unedau plismona’r ffyrdd, rheoli troseddwyr, ymateb a phlismona bro er mwyn mynd i’r afael â’r mater hwn.\nGan ddefnyddio cudd-wybodaeth a gafwyd drwy bryderon cymunedol, monitro systemau’r heddlu a dadansoddi gweithgarwch troseddol, mae swyddogion wedi bod yn stopio a chwilio cerbydau a phobl sy’n cael eu hamau o fod yn gysylltiedig â chludo, cyflenwi a defnyddio cyffuriau mewn modd targedig.\nMae gweithgarwch wedi cynnwys: chwilio ceir ac unigolion gan arwain at arestiadau; cerbydau a chyffuriau’n cael eu hatafaelu a chymryd camau gorfodi mewn perthynas â diffygion ar gerbydau a throseddau traffig eraill. Hyd yn hyn, mae’r ymgyrch wedi arwain at arestio 16 unigolyn, gyda nifer o bobl eraill yn derbyn cyfweliadau gwirfoddol. Mae nifer o warantau chwilio wedi’u cynnal, yn ogystal â dros 50 proses stopio a chwilio a arweiniwyd gan gudd-wybodaeth.\nMae’r Arolygydd Andrew Pitt wedi bod yn arwain yn ymgyrch ar gyfer rhanbarth Powys o Heddlu Dyfed-Powys. Meddai: “Mae’n debyg bod cyflenwyr cyffuriau’n credu ei bod hi’n ddiogel iddynt groesi’r ffin i Bowys a thargedu rhai o aelodau mwyaf bregus ein cymuned, gwerthu sylweddau anghyfreithlon iddynt a chymryd mantais o’u bregusrwydd.\n“Mae Ymgyrch Cleopatra yn cosbi troseddwyr yn ein hardal, gan aflonyddu ar eu gweithgarwch a’u cyflenwad cyffuriau cymaint â phosibl er budd ein cymunedau lleol ym Mhowys.\n“Dydyn ni ddim yn galon feddal: rydyn ni o hyd yn casglu cudd-wybodaeth a byddwn ni’n parhau i wneud hyn er mwyn cadw troseddwyr teithiol allan ac erlyn troseddau.\n“Byddwn yn annog unrhyw aelodau o’r cyhoedd sy’n credu bod gwerthu neu drin cyffuriau’n digwydd yn eu cymuned i roi gwybod i’r heddlu am eu pryderon. Gall arwyddion o werthu cyffuriau gynnwys: llenni sydd o hyd ar gau; dieithriaid o hyd yn mynd a dod o’r eiddo; neu rywun yn gwario mwy nag y gall ei fforddio ar geir drud neu emwaith, neu’n dangos bod ganddo lawer o arian, ymysg arwyddion eraill.”\nEr mwyn adrodd am gymryd neu werthu cyffuriau yn y gymuned, cysylltwch â Heddlu Dyfed-Powys.\nEr mwyn adrodd am ddigwyddiad ar ôl iddo ddigwydd, galwch y rhif difrys 101 neu anfonwch e-bost at contactcentre@dyfed-powys.pnn.police.uk.\nEr mwyn adrodd am weithgarwch sy’n ymwneud â chyffuriau wrth iddo ddigwydd, galwch 999 am ymateb ar unwaith i’r lleoliad.\nGellir cyflwyno gwybodaeth yn ddienw hefyd drwy’r elusen annibynnol Taclo’r Tacle ar 0800 555 111.\nUchafbwyntiau’r Ymgyrch Hyd yn Hyn:\nAr ddydd Llun 29 Ionawr, stopiodd yr heddlu gar yn y Drenewydd. Dihangodd un dyn a chadwyd y ddau ddeiliad arall ar gyfer dibenion Adran 23 Deddf Camddefnyddio Cyffuriau. Ar ôl chwilio, rhyddhawyd un o’r dynion oherwydd ni ddaethpwyd o hyd i gyffuriau. Daethpwyd o hyd i rywfaint o grac cocên ar y dyn arall. Cafodd ei arestio a’i ryddhau dan ymchwiliad yn ddiweddarach.\nAr ddydd Mawrth 30 Ionawr, cynhaliodd swyddogion o’r Uned Plismona’r Ffyrdd, yr Uned Arfau Saethu a’r Uned Rheoli Troseddwyr ymgyrch a oedd wedi’i threfnu ymlaen llaw. Yn ystod yr ymgyrch, stopiwyd cerbyd ar ffordd osgoi'r A40 yn Aberhonddu. Arestiwyd bachgen 14 oed a dyn 45 oed o Ferthyr Tudful ar amheuaeth o feddu gyda’r bwriad o werthu cyffuriau dosbarth A. Adenillwyd tua £2000 o’r car yn ystod y chwiliad. Hefyd, archwiliwyd y car gan swyddogion plismona’r ffyrdd, ac oherwydd nifer o ddiffygion, mae angen MOT llawn ar y car cyn y gellir ei yrru eto. Rhyddhawyd y ddau o dan ymchwiliad.\nAr ddydd Iau 1 Chwefror, gweithredwyd gwarant Deddf Camddefnyddio Cyffuriau mewn eiddo yn Finch Court, Llandrindod. Atafaelwyd powdwr gwyn, canabis a ffonau symudol. Arestiwyd dynes 54 oed a dyn 38 oed ar amheuaeth o gyflenwi cyffuriau dosbarth A. Mae’r ddau wedi’u rhyddhau dan ymchwiliad.\nAr ddydd Llun 5 Chwefror, arestiwyd dyn 52 oed o Landrindod ar amheuaeth o fwrglera. Digwyddodd y drosedd mewn eiddo yn Fair View ar 21 Rhagfyr 2017 a dygwyd arfau. Mae’r dyn hwn wedi’i ryddhau dan ymchwiliad.\nAr ddydd Mawrth 6 Chwefror, cynhaliwyd prosesau stopio a chwilio. Arestiwyd Jason Pryce, 32 oed o Aberllynfi, Aberhonddu a chafodd ei gyhuddo o feddu ar ganabis. Bydd Mr Pryce yn ymddangos yn Llys Ynadon Llandrindod ddydd Mercher 21 Chwefror.


Darlithoedd 16 o oriau. (16 x 1 awr)\nSeminarau / Tiwtorialau 8 o oriau. (8 x 1 awr)\n- Deall a dadansoddi'n feirniadol brif nodweddion strwythurol a chyfansoddiadol y gwahanol gynlluniau a gafwyd cyn 1997 ar gyfer mwy o hunan-lywodraeth i Gymru;\n- Deall a dadansoddi'n feirniadol prif nodweddion strwythurol, deddfwriaethol a chyfansoddiadol datganoli i Gymru;\n- Deall a gwerthuso natur y broses bolisi yng Nghymru wedi datganoli;\n- Dadansoddi natur perthnasau rhyng-lywodraethol y llywodraeth ddatganoledig gyda lefelau eraill o lywodraeth, yn enwedig lefel y DG a'r Undeb Ewropeaidd\nBwriad y modiwl yw cyflwyno myfyrwyr i'r gyfundrefn lywodraethu a sefydlwyd yng Nghymru gan Ddeddf Llywodraeth Cymru 1998 a Deddf Llywodraeth Cymru 2006. Wedi trafod y cynlluniau blaenorol am ddatganoli bydd yn canolbwyntio ar wahanol agweddau ar wleidyddiaeth a threfniadau cyfansoddiadol Cymru ddatganoledig. Bydd hyn yn rhoi sail i asesu'r goblygiadau am ddyfodol datganoli.\n- gosod cyd-destun datganoli drwy drafod prif nodweddion strwythurol a chyfansoddiadol y gwahanol gynlluniau a gafwyd cyn 1997 ar gyfer hunan-lywodraeth i Gymru;\n- prif nodweddion strwythurol a chyfansoddiadol datganoli i Gymru;\n- natur y broses bolisi wedi datganoli;\n- natur cystadleuaeth bleidiol a diwylliant gwleidyddol yn y gyfundrefn ddatganoledig;\n- materion allweddol yn ymwneud â dyfodol datganoli i Gymru.\nEsblygiad datganoli: 1999 - 2006\nDeddf Llywodraeth Cymru 2006 Rhan III\nDeddf Llywodraeth Cymru Rhan IV\nY broses bolisi a datganoli i Gymru\nY Cynulliad, y Wladwriaeth Brydeinig, yr Undeb Ewropeaidd a'r Byd\nDyfodol Datganoli i Gymru\nRhoddir cyfle i fyfyrwyr ddatblygu, ymarfer a phrofi ystod eang o sgiliau trosglwyddadwy a fydd oll o gymorth iddynt wrth geisio deall, dadansoddi a rhoi mynegiant i wahanol syniadau, cysyniadau a digwyddiadau. Trwy gydol y modiwl anogir myfyrwyr i ymarfer eu sgiliau darllen a dadansoddi, i hogi eu sgiliau rheoli amser, ac i ddeall arwyddocad rhifau syml. Yn y darlithoedd ceir cyfle i ddatblygu sgiliau gwrando a dadansoddi yn ogystal ag ysgrifennu nodiadau. Yn y seminarau ceir cyfle i wella sgiliau dadansoddiadol a chyfathrebu, ynghyd â'r gallu i weithio fel rhan o dim. Wrth baratoi traethodau caiff myfyrwyr eu hannog i ddatblygu ymhellach eu gallu i ymchwilio'n annibynnol, ac i wella eu sgiliau ysgrifennu a TG. Yn yr arholiadau profir sgiliau dadansoddiadol ac ysgrifennu yng nghysgod cyfyngder amser.


Dim ond 10 wythnos i fynd! | Paned a Chacen\n← Wel dyma fo o’r diwedd!\nWishgit, wishgit i ffwrdd a ni mae’r Nadolig yn nesau. →\n5 Ymateb i “Dim ond 10 wythnos i fynd!”\nDafydd Morse 20/10/2012 at 17:06 #\nFyddai yn mynd ati y penwythnos cynta ar ol hanner tymor! Dwi’n gwybod mae’n hwyr ond mae’n rhoi rhywbeth i fi edrych mlaen iddi wedi cychwyn tymor hir arall!\nPaned a Chacen 20/10/2012 at 19:38 #\nPryd mae hanner tymor? Dwi’n lwcus bod i gen i benwythnos yn rhydd rwan, achos fel arall dwi’m yn gwybod pryd fyswn i’n cael amser!\nCarys 03/11/2012 at 20:06 #\nCacennau Dolig yn edrych yn hyfryd…..wrthi’n pori drwy’r llyfr (hyfryd iawn iawn – mor neis gweld llyfr fel hyn yn Gymraeg!) ac yn synnu nad wyt ti wedi mynd ati i wneud briwgig dy hunan. Fel un sy wedi bod wrthi’n gwneud ers blynyddoedd – gallaf argymell ei fod yn werth gwneud…..ac fe wnei di fyth eto brynu jar o’r stwff. Mae’r gwahaniaeth rhwng briwgig cartre ac un siop yn anhygoel. Mae gen i rysait am y briwgig ac am gacen Dolig munud ola (sy’n defnyddio jar o friwgig cartre) os wyt ti isie.\nPaned a Chacen 04/11/2012 at 13:54 #\nDiffyg amser yw fy mhroblem i. Dwi’n cael digon o drafferth gwneud popeth arall sydd angen ei wneud cyn y Nadolig ac felly mae’r un peth dwi’n gaddo ei wneud y flwyddyn nesaf. Ond wedyn does na byth ddigon o amser mae’n debyg!\nByddai’n gret cael rysait, wedyn bydd rhaid i fi wneud ymdrech i’w wneud.\nCarys 04/11/2012 at 14:42 #\nDyw e ddim yn cymryd lot o amser i neud llond bowlen o friwgig – wir yr – bach fel neud cawl neu gacs bach- dim ond mater o gael gafael ar yr holl gynhwysion a’u rhoi gyda’i gilydd yna yn y ffwrn yn isel iawn am ryw deirawr ac wedyn ei roi mewn jariau.


Ailgofrestru | Arolygiaeth Gofal Cymru\nGwybodaeth a chanllawiau ynglŷn â sut i wneud cais i ailgofrestru gyda ni.\nO Ebrill 2018, newidiodd y gyfraith fel rhan o Ddeddf Rheoleiddio ac Arolygu Gofal Cymdeithasol (Cymru) 2016 (Dolen allanol). Mae hyn yn golygu y bydd angen i rai gwasanaethau gofal ailgofrestru eu gwasanaeth gyda ni.\nPa wasanaethau y mae angen iddynt ailgofrestru?\nMae'n RHAID i unrhyw ddarparwr sy'n darparu'r gwasanaethau hyn yng Nghymru, ni waeth ble mae ei swyddfa wedi'i lleoli, gofrestru â ni\nBydd angen i'r gwasanaethau hyn hefyd ddynodi unigolion cyfrifol.\nMae'n rhaid i chi gyflwyno cais i ailgofrestru gan ddefnyddio AGC Ar-lein. (Dolen allanol)\nO fis Ebrill 2018, byddwn yn gwneud penderfyniad ar eich cais, a byddwn yn cysylltu â chi ar ôl y dyddiad hwn. I gael rhagor o wybodaeth ynglŷn â phryd y gallwch wneud cais i ailgofrestru, ewch i’n tudalen brosesu.\nCyn ichi ymgeisio\nCyn ymgeisio ar-lein, dylech wneud y canlynol:\nDarllen Deddf Rheoleiddio ac Arolygu Gofal Cymdeithasol (Cymru) 2016 (Dolen allanol)\nDarllen ein canllawiau ynglŷn ag ailgofrestru\nDod o hyd i fersiwn electronig o’r datganiad o ddiben cyfredol ar gyfer pob gwasanaeth a'i hadolygu (bydd yn ofynnol i chi lanlwytho hon gyda’ch cais)\nMae’n rhaid bod gan bob unigolyn cyfrifol ac ymgeisydd unigol dystysgrif ddilys gan y Gwasanaeth Datgelu a Gwahardd, a’ch manylion gwasanaeth wedi’u diweddaru pan fo’n berthnasol.\nYn ystod y broses ar-lein, mae’n rhaid i bob unigolyn cyfrifol gwblhau holiadur ar ei allu i gydymffurfio â’r dyletswyddau a nodir yn y rheoliadau (bydd yn ofynnol i chi lanlwytho hwn gyda’r adran o’r ffurflen gais).\nOs oes gennych gyfrif AGC Ar-lein eisoes\nBydd gennych gyfrif eisoes os ydych wedi cwblhau’r Datganiad Hunanasesu Gwasanaeth drwy ddefnyddio AGC Ar-lein. Gallwch ddefnyddio’r cyfrif hwn i gyflwyno eich cais.\nOs nad oes gennych gyfrif AGC Ar-lein\nOs nad oes gennych gyfrif AGC Ar-lein, bydd angen i chi greu cyfrif drwy ddilyn y cyfarwyddiadau ar y sgrin ar AGC Ar-lein.\nCanllawiau ar gyfer darparwyr\nTempled ar gyfer datganiad o ddiben\nAr hyn o bryd rydym yn chwilio am x4 Arolygwyr Gwasanaethau Oedolion. Cymerwch olwg: https://t.co/I8Bttm2mAm https://t.co/C2InaKGvDd\n© 2019 CIW


Council tax, flytipping, wheelie bins, pests, pet waste and more- WELSH - Cyngor Bwrdeistref Sirol Pen-y-bont ar Ogwr\nY dreth gyngor, tipio anghyfreithlon, biniau ar olwynion, plâu, gwastraff anifeiliaid anwes, a rhagor\nAr y dudalen hon cewch atebion i lawer o gwestiynau cyffredin a gawsom am y trefniadau newydd ar gyfer casglu gwastraff a deunyddiau i’w hailgylchu, a fydd yn dechrau ddydd Mehefin 2017.\nA fydd y system newydd yn effeithio ar faint o dreth gyngor rwy’n ei dalu?\nNa fydd - y gost o gasglu a gwaredu gwastraff a deunyddiau i’w hailgylchu yn y fwrdeistref sirol fydd tua £2.50 yr wythnos i bob eiddo, a dim ond rhan fechan o’ch treth gyngor fydd yn cael ei defnyddio i dalu amdano.\nBydd yr arian a godir drwy’r dreth gyngor yn cyfrif am oddeutu £67 miliwn o gyllideb y cyngor yn ystod 2017-18. I roi hyn yn ei gyd-destun ehangach, bydd y cyngor yn gwario £87 miliwn ar addysg yn unig yn ystod y cyfnod hwnnw.\nDaw’r rhan fwyaf o gyllid y cyngor o grantiau a dyraniadau gan y Llywodraeth ganolog yn hytrach na’r dreth gyngor.\nA fydd y cynllun newydd yn denu llygod mawr, gwylanod a math arall o fermin?\nYn y gorffennol, mae fermin wedi cael eu denu at wastraff bwyd pan gaiff ei adael mewn bagiau sbwriel du, ac mae hyn wedi creu problemau wrth i’r bagiau gael eu rhwygo ar agor.\nO dan y system newydd, bydd modd osgoi’r broblem hon drwy wneud yn siŵr bod yr holl wastraff bwyd yn cael ei roi’n ddiogel mewn cynhwysydd bwyd y gellir ei gloi.\nCaiff y gwastraff bwyd ei gasglu bob wythnos ynghyd â’r deunyddiau eraill i’w hailgylchu.\nPam nad yw’r cyngor yn defnyddio biniau ar olwynion?\nNi fyddai biniau ar olwynion yn addas ar gyfer rhai o’n strydoedd mwyaf serth, yn enwedig yn y cymoedd neu ar strydoedd teras.\nHefyd, drwy ddidoli eitemau cyn y cânt eu casglu, mae’n bosibl osgoi achosion o groeshalogi. Caiff eitemau sydd wedi’u croeshalogi â gwastraff o fath arall eu gwrthod fel arfer.\nSut benderfynodd y cyngor ar y system hon?\nAethom ati i gynnal ymgynghoriad eang â’r cyhoedd gan weithio ochr yn ochr â WRAP Cymru, sy’n arbenigo ym maes ailgylchu, a Kier, sy’n gweithio mewn partneriaeth â ni i ddarparu gwasanaethau gwastraff, i ddewis system a fydd yn caniatáu i deuluoedd ailgylchu cymaint â phosibl.\nMae teuluoedd eisoes wedi arfer defnyddio sachau ailgylchu, a bydd bachau arbennig yn cael eu gosod ar ein cerbydau ailgylchu i godi’r sachau a’u gwagu.\nA fydd dau fag bob pythefnos yn ddigon?\nYn ôl gwaith ymchwil gan WRAP Cymru, mae bag sbwriel cyffredin yn cynnwys nifer fawr o ddeunyddiau y gellid eu hailgylchu yn lle eu cludo i safleoedd tirlenwi, gan gynnwys gwastraff bwyd (30.6 y cant), papur a chardbord (13.6 y cant).\nGallwch wneud mwy o le yn y bagiau ar gyfer gwastraff tirlenwi drwy wneud yn siŵr eich bod yn rhoi’r holl eitemau y gellir eu hailgylchu yn y sach neu’r cynhwysydd priodol. Cewch adael faint fynnwch chi o eitemau i’w hailgylchu a gallwch ofyn am ragor o offer i’ch helpu chi i wneud hynny.\nPam nad yw’n bosibl ailgylchu rhai eitemau e.e. plastig du a phapur lapio Nadolig?\nByddwn yn ceisio ailgylchu cynifer o eitemau gwahanol â phosibl, ond mae angen cwmnïau a thechnoleg i fedru prosesu deunyddiau mewn ffordd sydd o fudd economaidd ac amgylcheddol.\nNes bydd cytundebau cenedlaethol a rhyngwladol ar waith mewn perthynas â phecynnu, bydd gwahaniaeth yn y mathau o ddeunyddiau y gall awdurdodau lleol eu derbyn a’u hailgylchu.\nMae rhai eitemau hefyd yn anaddas oherwydd problemau, fel eitemau sy’n llawn inc.\nA fydd lle i unrhyw beth heblaw sarn anifeiliaid anwes yn y bagiau gwastraff tirlenwi?\nDrwy wneud yn siŵr eich bod yn tynnu pob eitem y gellir ei hailgylchu allan o’r bagiau tirlenwi, bydd digon o le ym mhob bag 75 litr.\nMae dulliau eraill o gael gwared ar sarn anifeiliaid, gan gynnwys systemau treulio gwastraff anifeiliaid ac abwydfeydd.\nA fydd y penderfyniad i gyfyngu ar nifer y bagiau’n arwain at dipio anghyfreithlon?\nYn ôl Llywodraeth Cymru, mae achosion o dipio anghyfreithlon yng Nghymru wedi gostwng yn raddol ers 2008-09 er gwaethaf y ffaith bod y rhan fwyaf o awdurdodau lleol wedi cyflwyno trefniadau gwastraff ac ailgylchu newydd.\nEr y bydd lleiafrif anghyfrifol yn ceisio gollwng eu sbwriel lle y mynnant, mae’n hymchwiliadau ni’n awgrymu nad gwastraff domestig yw’r sbwriel hwn fel arfer; yn y fwrdeistref sirol, busnesau’n bennaf sy’n gyfrifol am dipio anghyfreithlon a hynny er mwyn osgoi costau gwaredu gwastraff - e.e. cwmnïau adeiladu sy’n clirio rwbel, gweithwyr sy’n clirio gerddi, etc.\nByddwn fel cyngor yn parhau i ymchwilio i ddigwyddiadau o’r fath ac yn cymryd camau yn erbyn y rhai sy’n tipio’n anghyfreithlon, ac mae’n annog pawb i fod yn wyliadwrus ac i roi gwybod i’n swyddogion am unrhyw ddigwyddiadau.\nByddwn hefyd yn cymryd camau gorfodi yn erbyn y rhai sy’n tipio’n anghyfreithlon etc.\nA oes cynlluniau i agor canolfannau ailgylchu cymunedol?\nOes - mae canolfan ailgylchu gymunedol newydd yn cael ei datblygu yn y Pil, a disgwylir y bydd ar agor i’r cyhoedd ei defnyddio yn 2018. Bydd rhagor o newyddion am hyn yn fuan.


Mannau Arswydus i dreulio Calan Gaeaf a'r hydref | Bwganod Cymru\nCymru ofnadwy Syniadau dieflig o dda am deithiau brawychus yng Nghymru yn yr hydref\nIdwal Youth Hostel, Snowdonia gan Patrick Higgins\nThe Skirrid Mountain Inn, Wye Valley gan David Williams\nPembrey Woods, Carmarthenshire gan Chris\nMae llefydd eraill i chi fynd nad ydynt mor amlwg, efallai, fel Arddangosfa Doctor Who ym Mae Caerdydd lle gwelwch chi estroniaid erchyll o'r gofod, borgs a dalecs. Wrth fynd ar daith dywys y Pwll Mawr ym Mlaenafon fe gewch eich gollwng 300 troedfedd o dan y ddaear i dywyllwch dudew'r hen waith glo. Cewch glywed hanesion dirdynnol am y bechgyn oedd yn arfer cario'r glo i'r wyneb, a sonir bod eu hysbrydion yn dal o dan y ddaear. Byddwch yn wyliadwrus rhag i rywbeth dynnu ar eich dillad a chadwch lygad am ddrychiolaethau rhyfedd, ac efallai y clywch chi sgrechfeydd yn atsain drwy'r twnelau tywyll. Glywsoch chi erioed am wŷr y bwyelli bach ym Mhen-bre? Byddant yn defnyddio'u llusernau i ddenu llongau tua'r lan ac yn ymosod arnynt ar ôl iddynt ddryllio. Mae'r trigolion lleol yn dweud eu bod wedi gweld y bwyellwyr yn crwydro Coed Pen-bre, sy'n sefyll ers 400 mlynedd cyn Crist. A fentrwch chi yno?\nTretower Court, Brecon Beacons gan Fred255 Photography\nBeaumaris Castle at night, Anglesey gan Kris Williams\nTalacre Lighthouse, North East Wales gan Ian Wright\nGwyliau yn yr Hydref\nLapiwch yn gynnes i fynd am dro yn yr hydref, chwilio am fywyd gwyllt ac ymweld ag ambell ŵyl fwyd\nBeaumaris Castle at night, Anglesey gan Kris Williams Kris Williams


Duw a’r Degawd Newydd | Cristnogaeth 21\nDuw a’r Degawd Newydd\nYmateb i erthygl Yr Athro Densil Morgan yn Cristion Rhifyn 158, Ionawr 2010\n“A fedrwn roi cynnig ar ddiwinyddiaeth ar gyfer y ddegawd nesaf ?” Dyna un o amryw gwestiynau Densil Morgan yn ei erthygl. Cwestiwn rhethregol ydyw, oherwydd mae’r awdur yn credu fod yn rhaid gwneud hynny. Wedi olrhain ein sefyllfa ar ddiweddi degawd agoriadol y ganrif a sôn am rai enghreifftiau ymarferol clodwiw – o ‘gyflwyno’r efengyl yn fentrus ac yn llawn dychymyg i gymuned ôl-ddiwydiannol mewn ffordd sy’n gweddu i ofynion yr 21ain ganrif’ yn ogystal â rhybuddio rhag cynnig ‘atebion slic, parod’ y mae Densil yn gwneud y datganiad hwn:\nYr hyn a’m trawodd yn bwerus iawn llynedd oedd y ffaith nad oes gennym ddiwinyddiaeth sy’n bwrpasol i’r sefyllfa newydd hon. Mae gennym yr hen ddiwinyddiaeth yr 20fed ganrif boed yn geidwadol, yn ‘efengylaidd’ neu yn fwy rhyddfrydol gymdeithasol……\nY syndod yw na sylweddolodd Densil hyn tan y llynedd. Ydi, mae diwinyddiaeth yn heneiddio dros y canrifoedd oherwydd mae diwylliant yn newid, mae’r byd yn newid ac er nad yw anghenion dyn ei hun yn newid, mae esbonio a rhannu’r Efengyl yn dasg dyngedfennol na allwn ei hymddiried i’r ‘un hen iaith’, neu’r un hen ddiwinyddiaeth. Cafodd rhai eu hargyhoeddi o hynny yn eu galwad i wasanaethu eu Harglwydd mewn cyfnod o drai ar grefydd gyfundrefnol a dieithrwch y diwylliant a’r iaith grefyddol. Nid mater o fod yn berthnasol ydyw, ond o fod yn ystyrlon. O gyfathrebu. Mae rhai wedi credu yn angerddol eu bod wedi eu galw i gyflwyno’r efengyl mewn iaith ystyrlon, nid yn unig i’r eglwys ac i’r saint, ond i’w cyfnod a’u cenhedlaeth.\nDyna pam fod y paragraff hwn yn gymaint o siom yn erthygl Densil :\nMae yna leisiau i’w clywed eisoes yn y Gymru Gymraeg sy’n dweud mai’r unig ffordd i wneud hynny yw trwy ddiberfeddu’r ffydd o’i chynnwys athrawiaethol – duwdod Crist, natur wrthrychol Duw ei hun, natur Drindodaidd Duw yn Dad, Fab ac Ysbryd Glٟân, yr ymgnawdoliad fel ffaith unigryw, yr iawn, yr atgyfodiad fel gweithred hanesyddol, gwyrthiau’r Testament Newydd ac yn y blaen – dyna, mae’n ymddangos, farn selogion y wefan Cristnogaeth 21. Gan gydnabod yr awydd canmoladwy i ysbarduno trafodaeth agored, frawdol, olau ac iach, ein busnes yw bod yn berthnasol, ie ond trwy gymhwyso ac nid trwy ddileu’r ffydd a roddwyd unwaith ac am byth i’r saint.\nFe hoffwn bwysleisio dau beth yn unig mewn ymateb. Fe fydd eraill yn ymateb yn uniongyrchol i Cristion efallai ac ymateb personol yw f’ymateb i, gan nad oes i Gristnogaeth 21 lais swyddogol.\n1. Yn dilyn y cyhuddiad hwn y mae Densil yn mynd ymlaen i ddweud mai’ r ‘neges’ sydd gan y Cristion i’w chyhoeddi yw’r kerygma, sef pregethu’r eglwys fore sy’n barhad o neges Iesu o Nasareth. Dyma’r stori am Iesu – iddo fyw, iddo farw, iddo Atgyfodi, iddo lefaru geiriau’r bywyd, iddo gyhoeddi fod Teyrnas ei Dad wedi dod. Y mae Densil yn gwybod yn well na neb mai gwir radicaliaeth yr efengyl ar hyd y canrifoedd yw’r Iesu hwn, yr Iesu y mae’r awdur ei hun yn dweud ei fod wedi mynd ar goll yn niwylliant a bywyd yr eglwys. Fe ŵyr Densil hefyd fod Iesu wedi mynd ar goll mewn athrawiaethau diweddarach sydd ymhell o awyrgylch y Testament Newydd. Dyma’r athrawiaethau (ac y mae Densil wedi eu rhestru) nad ydynt yn ddealladwy i fyd a diwylliant sydd mor, mor wahanol i’r oes a’u lluniodd a’r amgylchiadau a’u ffurfiodd. Daeth y gair yn gnawd, meddai’r bardd Albanaidd, George Mackay Brown, ‘and we turned it back into words again’. Mae cyhuddo’r rhai sydd yn chwilio am iaith gymwys i’r athrawiaethau hyn o ‘ddiberfeddu’r ffydd’ yn gyhuddiad cwbwl annheg ac yn camarwain aelodau ein heglwysi. Eu dadbacio, ie, mae hynny’n rheidrwydd arnom, er mwyn Iesu a’i Efengyl. Ond nid eu diberfeddu. Nid yr ymdrech i ddadbacio sydd wedi glastwreiddio’r efengyl yn ôl honiad llawer, ond gwrthod gwneud hynny sydd wedi dieithrio sawl cenhedlaeth bellach o galon y Duw byw yn Iesu. Gwelodd Iesu’r Gyfraith yn mynd yn faich dianghenraid ar y bobl. Mae hynny wedi digwydd gyda iaith ein crefydda hefyd. Mae iaith Iesu a iaith y Beibl yn llawer mwy deinamig ac agored na’r iaith athrawiaethol sy’n cau yn hytrach nag agor, yn gwahardd yn hytrach na chroesawu, yn cyfyngu yn hytrach na datgelu.\nA dyma’r gwrth-ddweud yn erthygl Densil. Pan â ymlaen yn y paragraff hwn i sôn am ‘gynnwys athrawiaethol y ffydd’ – duwdod Crist, natur Drindodaidd Duw, yr iawn, yr ymgnawdoliad a.y.b. – nid son am y kerygma ac am Iesu y mae, ond am y mynegiant o athrawiaethau diweddarach Cristnogaeth gan gredu, wrth gwrs, eu bod yn gwbwl ganolog i Gristnogaeth glasurol athrawiaethol ac efengylaidd. Ond nid athrawiaeth yw’r ymgnawdoliad – ac y mae Densil ei hun yn dweud hynny – ond hanfod ymwneud Duw â ni yn Iesu. Mae’r Beibl yn llawer mwy cyffrous, bywiog a pherthnasol na’r athrawiaethau astrus hyn ac y mae’n gyfrifoldeb a galwad arnom i’w dehongli a’u cyfathrebu. Mae hynny yn gofyn am ddychymyg, parodrwydd i fentro a pharodrwydd i ollwng gafael ar yr ‘hen ganiadau’ os oes raid.\nY mae nifer o bobl, fel Densil, sydd yn barod iawn i ddweud fod yn rhaid ‘cymhwyso’ a bod angen ‘diwinyddiaeth sy’n bwrpasol’. Ond o’r holl athrawiaethau y mae Densil yn cyhuddo C21 o’u dileu nid yw yn mentro un enghraifft o’u cymhwyso mewn iaith newydd er iddo ddweud fod gwir angen gwneud hynny. Beth yw ystyr athrawiaeth yr iawn i’n hoes (a pha athrawiaeth) ? Pam mynnu cywirdeb athrawiaeth y Drindod (nad yw yn athrawiaeth Feiblaidd) os yw byw’r Drindod yn gwbwl naturiol i’r Cristion? Mae’n hawdd iawn y dyddiau yma i gael ein perswadio mai dulliau cyfoes sy’n cymhwyso neu’n creu’r ddiwinyddiaeth bwrpasol honedig. Ond os nad yw’r dulliau cyfoes yn gwneud dim mwy nag ail adrodd yr hen iaith ystrydebol, yna nid oes cymhwyso, nid oes cyfathrebu. Mae’n ffordd i Gristnogion o gyffelyb fryd ag anian gyfathrebu â’i gilydd, wrth gwrs, ond go brin ei bod yn iaith gymwys i’r rhai ag y mae’r Beibl a’n diwylliant crefyddol, yn gwbwl ddieithr iddynt.\n2 Gair amdanom ni, ‘selogion’ C21 (disgrifiad Densil). Mae ein datganiad o fwriad ar ein tudalen gartref yn gwbwl glir. Mae’n wir mai criw o weinidogion a lleygwyr ydym a ddaeth i sylweddoli fod gwir angen trafodaeth eang a chyfrifol ar natur ein Cristnogaeth yn yr 21ain ganrif. Er i ni fwriadu ysgrifennu nifer o erthyglau daeth yn amlwg yn fuan mai’r Bwrdd Clebran/Seiat yw rhan bwysicaf y wefan. Bu llai o erthyglau felly ond yr ydym yn barod i dderbyn erthyglau na fyddai pawb o fewn C21 yn cytuno yn llwyr â’u cynnwys efallai, ond ei fod yn egwyddor sylfaenol i roi lle a llais i amrywiaeth dystiolaeth y Ffydd. Wedi’r cyfan, mae gormod o eglwysi na fyddai llawer ohonom yn cael gwahoddiad i gynnal trafodaeth, heb sôn am bregethu, ynddynt. Ac y mae’n drist cydnabod fod yna rai o bwyslais mwy ceidwadol a thraddodiadol sydd wedi mynegi na fyddent yn trafferthu trafod ar wefan C21. Mae yr un mor drist i gydnabod mai pobl ifanc o argyhoeddiadau a phrofiadau mawr yn eu perthynas â Iesu yw nifer o’r rhain – ar wahân i un enghraifft glodwiw. Ar yr un pryd mae nifer o Gristnogion sy’n barod i ymwrthod ag argyhoeddiadau dwfn a llwyddiant y dystiolaeth efengylaidd gyfoes, sydd yn gwbwl lugoer, diog a di-ymrwymiad yn eu tystiolaeth i’w Gwaredwr nes codi amheuon dwfn ynglŷn â dyfnder eu cred. Nid ydynt yn gwybod am fodolaeth Cristnogaeth 21 heb sôn am gyfrannu i’r wefan! Ai gorau cael eich cyhuddo o ddiberfeddu neu eich anwybyddu yn llwyr, sydd yn fater o farn!\nLlenwi bwlch ?\nAc y mae hynny yn fy atgoffa o rywbeth arall, llai pwysig. Mae’r mwyafrif llethol ohonom a aeth ati i sefydlu C21 wedi rhoi blynyddoedd i wasanaethu ein Harglwydd yn y Gymru hon: i rai bu’n flynyddoedd o bregethu’r Gair, myfyrio yn y Gair, esbonio’r Gair, bugeilio pobl Dduw a gwasanaethu ein Gwaredwr. Ffaith syml yw hynny, nid hunan ganmoliaeth. Oherwydd bu’n flynyddoedd o fethiant hefyd. Nid oes lle i ganmoliaeth – buom ninnau yn rhan o’r dirywiad. Fe fu’n fraint ac yn gyfrifoldeb mawr, wrth gwrs, er bod llawer ohonom yn anghyfforddus o fewn y cyfundrefnau crefyddol y buom yn eu gwasanaethu. Loes i ni, er enghraifft, yw clywed o dro i dro (ac yn ddiweddar eto) na fu Crist y Rhyddfrydwyr yn ddim ond ‘gweithiwr cymdeithasol’. Ond, fel plant ein cyfnod, mae’n rhaid i ni fyw gyda hynny ac mae ‘rhyddfrydol’ erbyn hyn, yn air drwg. Ond nid yw ein galw yn ‘ryddfrydwyr’ yn gywir chwaith, oherwydd mae’n ddisgrifiad rhy gamarweiniol, fel pob label. Ond oherwydd mai addoli’r Duw byw yw canol ein bywyd – ac arwain eraill i wneud hynny fu gwaith pwysicaf ein bywyd – yna nid athrawiaethau yw’r Drindod neu’r iawn neu’r atgyfodiad yn gyntaf inni, ond perthynas sy’n cael ei dyfnhau mewn cymuned â’r Duw byw hwnnw. Nid criw bychan sy’n peryglu’r ffydd ydym, ond rhan o dystiolaeth rymus gyfoes ac yn cael ein hysbrydoli gan gorff eang o ddiwinyddiaeth, gweithgarwch cenhadol, ysgolheigion a hir fyfyrdod yn y Gair. Yn anffodus prin yw’r dystiolaeth hon i’w chlywed yng Nghymru (am wahanol resymau) ac y mae hynny hefyd yn arwydd o Gristnogaeth ddi-liw a difywyd. Nid oes neb yng Nghymru, er enghraifft, wedi cynnal deialog adeiladol fel y gwnaeth Marcus Borg a Tom Wright gyda’i gilydd. Rhan o fwriad C21 yw gwneud cyfraniad bychan i lenwi’r bwlch. Ond rhaid peidio â’n cyhuddo o ddiberfeddu’r ffydd. Nid yw hynny yn sail gadarn i drafodaeth nac i arweiniad yr Ysbryd.\nRwy’n cymryd yn ganiataol fod Densil wedi darllen yr erthyglau sydd ar wefan C21 ac wedi dilyn ambell drafodaeth ddiddorol ac adeiladol ar y Bwrdd Clebran. Yn well fyth, fe fyddai ef a’i gydweithwyr ym Mangor yn anrhydeddu C21 trwy gyfrannu tuag at y wefan. Fe allai hynny fod yn help i gau’r bwlch sydd yn aml rhwng yr eglwys a’r academi, neu hyd yn oed, rhwng y pulpud a’r gynulleidfa yn ogystal â’r eglwys a’r gymdeithas. Yr ydym yn ddiolchgar iawn iddo am ei gyfraniadau cyfoethog iawn a phob un o’i gyfrolau wedi goleuo’r meddwl Cristnogol a dyfnhau ein gwreiddiau Cristnogol yng Nghymru. Mewn cyfnod pan yw Cristnogaeth Cymru yn crebachu, nid yn unig o safbwynt bywyd yr eglwysi, ond – ac yn bwysicach – o safbwynt y crebachu a’r caethiwo a’r cyfyngu sydd ar Efengyl gynhwysol, adnewyddol a chwyldroadol Iesu, mae gennym i gyd dasg gyffrous a braint aruthrol.\nIonawr 2, 2010\nCofnodwyd hwn yn Erthyglau ar Ebrill 1, 2010 gan admin.\n← Adolygiad Taith Oes Egin Eglwys – Adroddiad Tecwyn Ifan o’r Gynhadledd →


Twristiaeth - Siopa a'r diwylliant caffi - CBSW\nSiopa a'r diwylliant caffi\nMae'n hollol siŵr bod siopa yn un o'r gorau o bleserau bach bywyd. Rydyn ni wrth ein bodd efo siopa.\nSiopa hamddenol wrth gwrs, heb orfod brysio a digon o amser i fwynhau coffi bach efo papur newydd y bore hwnnw neu ryw gylchgrawn dylunio mewnol gwych.\nTamaid bach i fwyta efallai. Dim byd wedi ei gynllunio, dim ond posibiliadau.\nWel, dyma’r newyddion da. Dyna’n union y math y siopa y byddwn ni’n ei wneud yn Wrecsam, y math sydd wedi ei wneud er mwyn ei fwynhau, achlysur cymdeithasol.\nBrandiau'r enwau mawr\nGadewch i ni ddechrau efo Dôl yr Eryrod. Ers ei hagor yn 2008, mae’r ganolfan siopa ffasiynol hon wedi bod yn gymorth i saethu Wrecsam i fyny’r cynghreiriau siopa swyddogol.\nMae hi ar wyth acer o ganol y dref ac mae naws gosmopolitan hyfryd i’r lle efo’i mannau agored, nodweddion dŵr, defnyddiau hyfryd o gerrig a llechi, fflatiau ar ben yr adeilad ac ychydig bach o ddiwylliant caffi. Hyfryd iawn.\nMi weli di siopau mawr fel Debenhams, Marks and Spencer, Next a llond y lle o frandiau ffasiwn o fri, coffi gwyn ewynnog a chacennau bach mewn llefydd fel Starbucks a Costa. Hefyd mae siopau ffôn symudol sy’n cynnig y taclau a’r geriach diweddaraf i dy gadw di’n siarad, neges destun a thrydar.\nMae Sinema’r Odeon yno hefyd, llawer o dai bwyta a chanolfan bowlio deg.\nAc i wneud y coffi a’r cacennau ’na yn fwy melys, mae digonedd o le i barcio hefyd (970 o leoedd yn fanwl gywir). Felly does dim rhaid byth i ti boeni lle i barcio dy gar.\nMae bywyd yn dda.\nY rhai annibynnol\nFelly, rydyn ni’n gwneud pethau’n fawr ac yn hardd, ond mi fedrwn ni wneud ‘tlws yw popeth bychan’ hefyd.\nGer ein lleoedd manwerthu mawr mae gennym strydoedd hanesyddol fel Allt y Dref, Stryt y Banc a Rhes y Deml, a llawer o siopau bach annibynnol hynod sy’n rhoi calon a swyn i’r dref. I’r dim ar gyfer pobl sy’n hoffi bod yn wahanol i’r cyffredin.\nSiopa ar gyfer yr annibynnol eu meddwl.\nSiopau bach ffasiwn, gemyddion, gweithdai ffotograffwyr, siopau lle gweli di jariau yn llawn hyd yr ymyl o fferins hen ffasiwn, fel ‘swizzle boms’, ‘sugar twirls’ a danteithion eraill i ddeffro’r plentyn 10 oed ynot ti.\nMi wnei di sylwi rhywbeth arall hefyd pan fyddi di’n siopa yn Wrecsam. Rydyn ni’n hoff iawn o sgwrsio. Dyna’r math o beth sy’n digwydd mewn tref farchnad.\nMae gennym ni dair marchnad dan do ac un wythnosol tu allan yng nghanol y dref, yn gwerthu popeth o sosej a stecen I ddillad a dodrefn. Ac mae hwyl y sgwrs yn rhad ac am ddim. Dyna fargen.\nMae’r Farchnad Gig, y Farchnad Gyffredinol a Marchnad y Bobl yn agored o ddydd Llun i ddydd Sadwrn (er bod y ddwy gyntaf yn cau’n gynnar dydd Mercher).\nAc maen nhw’n cynnal y farchnad wythnosol tu allan bob dydd Llun. Wnaethon ni sôn hefyd ei bod hi’n un o’r mwyaf yng Ngogledd Cymru?\nHefyd, maen nhw’n gwerthu amrywiaeth o grefftau a chynhyrchion lleol mewn digwyddiadau ar hyd a lled y fwrdeistref sirol. Eisiau enghraifft? Dos i weld marchnad fisol y ffermwyr yn Eglwys y Santes Farged yn Garden Village.\nCanolfan Croeso Wrecsam\nYn ystod y deng mlynedd a aeth heibio, mae Wrecsam wedi bod yn un o’r canolfannau manwerthu sydd wedi tyfu gyflymaf yn y DU.\nFfaith: 615,000 o droedfeddi sgwâr o loriau siop wedi eu hadeiladu ers 1999. Mae rhywun yn rhywle wedi bod yn siopa o ddifrif.\nMae llawer iawn o’r twf yma wedi bod ar y gwahanol barciau manwerthu sydd wedi tyfu yn ac o gwmpas canol y dref, yn cynnwys y Ganolfan Ganolog, Plas Coch a’r Werddon – efo digonedd o barcio gan bob un.\nMi weli di lawer iawn o fanwerthwyr enwau mawr yn gwerthu popeth o ddillad chwaraeon i nwyddau trydanol, ac o ddodrefn i fwyd a diod.\nWrecsam Rithwir - cyrchfan siopa ar-lein Wrecsam\nDewch i siopa ar-lein ar gyfer cynnyrch unigryw ac wedi’u gwneud gartref; sy'n cael eu gwneud neu eu gwerthu yn ardal Wrecsam. Bydd llawer o'r rhain yn gwneud anrhegion gwych neu fel arall yn rhywbeth arbennig i’ch hun.\nGan brynu oddi wrth fusnesau Wrecsam, byddwch yn helpu i dyfu a chryfhau'r economi leol, a all arwain at fusnesau yn codi digon o bres i agor siop go iawn a chreu swyddi newydd.\nParciau canol y dref\nGair o rybudd rŵan. Mae siopa yn wych, ond weithiau mae’n rhaid i ti roi dy draed I fyny, mynd o glyw bwrlwm y dyrfa am funud a rhoi’r bagiau siopa ’na i lawr.\nMae mannau agored fel Llwyn Isaf a Pharc Bellevue yn cynnig lleoedd tawel hyfryd yn agos at ganol y dref, lle gelli di ymlacio ac edmygu’r bargeinion call rwyt ti wedi eu prynu.\nLleoedd i arfer dy gampau ar y bwrdd sgrialu, taflu ffrisbi neu eistedd yn yr haul. Efo hufen ia? Dyddiau dedwydd.\nSiopa allan o'r dref\nEdrycha o dy gwmpas. Mae cefn gwlad Wrecsam yn cynnig therapi manwerthu mewn lleoedd digon o syndod, fel Canolfan Grefftau a Manwerthu’r Plasau.\nMewn 247 o aceri o dir parc ger Bangor Is-coed, mae ganddi 25 o siopau yn cynnwys dylunydd mewnol, siop ffasiwn, gof, canolfan arddio, siop de a thŷ bwyta.\nCanolfan Croeso Wrecsam - Facebook\nCanolfan Groeso Wrecsam\nStryt y Lampint\nDyfrbont Pontcysyllte a'r Gamlas\nCa i maes hychwaneg


datganiad ar ddiwygio'r ddeddf adnabod cydnabyddiaeth rhyw - CWVYS\ndatganiad ar ddiwygio’r ddeddf adnabod cydnabyddiaeth rhyw\nCyfeirir y datganiad hwn at bob person ifanc yng Nghymru.\nCreda CWVYS bod lleisiau pobl ifanc angen cael eu clywed, a bod y bobl ifanc yn haeddu cael eu clywed.\nMae CWVYS yn cefnogi eich hawl i fod yn chi’ch hun.\nRydych yn haeddu cael eich trin â pharch.\nCreda CWVYS bod y broses ymgynghori ddiweddar ar Ddiwygiadau i’r Ddeddf Cydnabod Rhywedd yn mwyhau’r materion a wynebir gan bobl ifanc traws.\nMae’r broses i newid rhywedd yn gyfreithiol yn gofyn bod gan ymgeiswyr ddiagnosis meddygol a’u bod yn cyflwyno symiau enfawr o dystiolaeth. Mae hyn yn anodd, yn ddiraddiol ac nid yw’n cyd-fynd ag arferion rhyngwladol.\nCaiff y materion hyn eu gwaethygu ar gyfer y sawl 18 oed neu’n iau nad sydd wedi eu cynrychioli mewn deddfwriaeth gyfredol ac mae angen egluro hyn ymhellach fel rhan o ddiwygio’r Ddeddf, gyda CWVYS yn croesawu’r adolygiad hwn.\nMae CWVYS yn cefnogi pobl ifanc traws a byddant yn cefnogi gwaith cyfredol i sicrhau yr ategir eu hawliau.


Astudiaeth o safbwyntiau Uwch Reolwyr ar Gyfranogiad mewn Un Awdurdod Lleol… Achos o Ddallineb Ewyllysiol? – ExChange\nAuthorGwenno RobertsPosted on Mawrth 29, 2020 CategoriesAddysg & Gofal Ymchwil & adolygiadau ymarfer\nAwduron: Clive Diaz & Tricia Aylward\nMae plant mewn gofal yn un o’r grwpiau mwyaf agored i niwed yn ein cymdeithas a dylai uwch reolwyr fod yn ymrwymedig i wella eu lles. Gall grymuso trwy gyfranogi gyfrannu at hyn. Ystyriodd yr astudiaeth hon i ba raddau yr anogwyd pobl ifanc mewn gofal i gymryd rhan mewn gwneud penderfyniadau, yn enwedig yn eu cyfarfodydd adolygu. Mae’r papur yn archwilio barn saith uwch reolwr mewn un awdurdod lleol yn hyn o beth. Roedd yn rhan o astudiaeth ehangach lle cyfwelwyd gweithwyr cymdeithasol, swyddogion adolygu annibynnol a phobl ifanc mewn gofal hefyd. Mae’r canfyddiadau’n dangos datgysylltiad rhwng barn uwch reolwyr a chyfranogwyr eraill. Nid oedd uwch reolwyr yn ymwybodol o’r heriau y dywedodd y gweithwyr cymdeithasol a’r swyddogion adolygu annibynnol eu bod yn eu hwynebu. Roedd yn ymddangos bod eu dealltwriaeth o gyfranogiad ystyrlon yn gyfyngedig, eu chwilfrydedd yn ddarostyngedig a’u parodrwydd i herio yn gyfyngedig. Hysbysodd uwch reolwyr nad oedd cynlluniau gofal yn gyfredol nac yn cael eu hystyried yn yr adolygiad a’u bod yn ansicr ynghylch pa gyfleoedd oedd gan blant i gymryd rhan a sut y gallai rheolwyr gefnogi hyn. Adlewyrchodd uwch reolwyr nad oedd yn ymddangos bod llawer wedi newid mewn perthynas â chyfranogiad plant yn eu hadolygiadau dros y pum mlynedd ar hugain diwethaf.\n← Cyfranogiad plant mewn adolygiadau LAC: astudiaeth mewn un awdurdod lleol yn Lloegr\nAstudiaeth o gyfranogiad plant a phobl ifanc yn eu Hadolygiadau Gofal. →


1 pecyn 50set addurniadau parti pen-blwydd blodyn yr haul merched a bechgyn su 1 pecyn 50set addurniadau parti pen-blwydd blodyn yr haul i ferched a bechgyn su – HomelyDeko\n1 pecyn 50set merched a bechgyn addurniadau parti pen-blwydd blodyn yr haul baner pen-blwydd baner tassel garland cadwyn balŵn\nPris pris rheolaidd$ 3,589.99 $ 3,589.99\nBydd plant wrth eu bodd â golwg a theimlad yr addurniadau pen-blwydd hwyliog a lliwgar hyn. Yn llachar ac yn lliwgar, mae'r cyflenwadau parti pen-blwydd hyn yn berffaith ar gyfer diwrnod arbennig. Bydd yr addurniadau syml ond trawiadol hyn yn bywiogi unrhyw barti. Am ffordd unigryw i ddathlu! Addurniadau parti pen-blwydd ar gyfer eich bachgen neu ferch pen-blwydd bach. Mynegwch eich hun gyda'r faner pen-blwydd hwyliog a lliwgar hon. Mae balwnau lliwgar yn berffaith ar gyfer eich bachgen neu ferch pen-blwydd bach. Mae'r addurniadau parti pen-blwydd hyn yn lliwgar ac yn hwyl.\n50 * * 40 20\nA roddir awdurdodiad IP\nBoed yn anrheg\nY math o falŵn\nChwarae rôl pêl ffyniant\nSefydlwyd Hongcheng yn 2018, dechreuodd mewn ystafell fechan gyda phedair cadair ac erbyn hyn mae gennym dros 2000 metr sgwâr o gyfleuster modern, mwy na 50 o asiantau a dwsinau o gynhyrchwyr ar y cyd. Mae ein cynnyrch wedi'i gludo ledled y byd gan helpu i wneud llawer o gwmnïau'n well perfformiad yn eu busnes. Rydym yn cymryd balchder mawr yn y parhad hwn business.We wedi ymdrechu i ddarparu ansawdd uchaf y cynnyrch, gwasanaeth cwsmeriaid lefel uchaf, a threfniadau hardd ar gyfer pecynnu. Ac mae ein henw da busnes yn ffafrio ni well well.While ein staff a chyfleusterau wedi tyfu dros y blynyddoedd, nid yw ein hymroddiad i chi fel cwsmeriaid a ffrindiau wedi change.Thank chi am barhau i feddwl am Deunyddiau Jiefa pan fydd eich anghenion yn codi.


Chwilio am syniadau o gymunedau i hybu rhwydweithiau busnes lleol neu i ddefnyddio egni adnewyddadwy\nMae gan unigolion, grwpiau, busnesau a sefydliadau yng Ngheredigion dal amser eleni i gyflwyno syniadau arloesol i gefnogi eu cymunedau gwledig lleol, i Gynnal y Cardi erbyn dydd Llun, 11 Tachwedd.\nMae cefnogaeth ar gael i gynlluniau sy’n cwympo o dan unrhyw rai o bum thema Cynnal y Cardi o dan y cynllun LEADER. Mae’r cynllun yn cefnogi syniadau prosiect arloesol a arweinir gan y gymuned sy’n adeiladu ar gryfderau ac asedau Ceredigion. Mae cynnal y Cardi yn cael ei weinyddu gan Gyngor Sir Ceredigion.\nMae helpu'r amgylchedd a lleihau costau byw bob dydd neu ddarparu gwell mynediad at wasanaethau lleol trwy ddefnyddio technoleg ddigidol yn rai o’r syniadau y gellid eu harchwilio a'u cefnogi.\nMae Cynnal y Cardi yn edrych yn benodol am syniadau sy'n ymwneud â'r themâu LEADER canlynol; hwyluso gweithgaredd cyn-fasnachol a phartneriaethau a rhwydweithiau busnes newydd; archwilio cyfleoedd ynni adnewyddadwy; a gwneud y gorau o dechnoleg ddigidol mewn cymunedau lleol.\nCefnogir LEADER, sy'n ceisio cefnogi ymatebion arloesol i gyfleoedd neu heriau sy'n wynebu cymunedau gwledig, trwy Raglen Datblygu Gwledig Cymru 2014-2020, a ariennir gan Lywodraeth Cymru a’r Gronfa Amaethyddol Ewrop ar gyfer Datblygu Gwledig.\nDywedodd y Cynghorydd Rhodri Evans, yr aelod Cabinet sydd â chyfrifoldeb am yr Economi ac Adfywio, “Rydyn ni’n ffodus yng Ngheredigion. Nid oes yn rhaid i ni edrych yn bell i weld bod gan ein sir asedau naturiol rhagorol. Mae Ceredigion yn llawn botensial ac rydym yn chwilio am syniadau arloesol gan bobl sydd am wneud gwahaniaeth gwirioneddol i'w cymunedau gwledig. Nid yn unig y gallem fod yn cryfhau ein heconomi, yn arbed arian ac yn amddiffyn ein hamgylchedd, ond bydd ein cymunedau gwledig yn gwneud cyfraniad amhrisiadwy i Geredigion fod yn fwy rhagweithiol a hydwyth.”\nDyma'r cyfle olaf yn 2019 i gyflwyno syniadau. I drafod eich syniadau ac i gael gwybodaeth ynghylch cymhwysedd cefnogaeth, ffoniwch dîm Cynnal y Cardi ar 01545 572063 neu e-bostiwch cynnalycardi@ceredigion.gov.uk. Mae croeso i bob syniad gael ei gyflwyno yn y Gymraeg neu'r Saesneg.


Cyfieithiad Rwseg i Saesneg a Chyfieithiad Saesneg i Rwseg\nGwasanaethau Cyfieithu Rwseg\nHafan » Gwasanaethau Cyfieithu Rwseg\nRwseg (русский язык) yw iaith swyddogol Rwsia a Belarus ac fe'i siaredir yn eang ledled cyn-aelodau'r Undeb Sofietaidd, gan gynnwys yr Wcrain, Kazakhstan, Kyrgyzstan, Latfia ac Estonia. Mae hefyd yn un o ieithoedd swyddogol y Cenhedloedd Unedig. Amcangyfrifir bod 160 miliwn o siaradwyr brodorol a chyfanswm o 275 miliwn o siaradwyr ledled y byd, sy'n golygu mai hi yw'r bumed iaith fwyaf llafar yn y byd a'r iaith Slafaidd a siaredir fwyaf. Mae ganddo gysylltiad agos â Wcreineg a Belarwsia, ac fe'i defnyddir yn aml yn gyfnewidiol â nhw; mewn rhai ardaloedd mae iaith gymysg wedi esblygu (er enghraifft Trasianka, 'rhyng-iaith' Rwseg-Belarwseg).\nMae Rwseg yn defnyddio wyddor Cyrillig wedi'i haddasu gyda 33 llythyren. Gellir ei drawslythrennu gan ddefnyddio'r wyddor Ladin, er bod yr arfer hwn yn dod yn llai cyffredin wrth i amgodio cymeriad Unicode ddod ar gael yn ehangach. Dyfeisiwyd yr wyddor Cyrillig wreiddiol (a elwir yn 'Slafonaidd') yn y nawfed ganrif gan ddau genhadwr o Wlad Groeg.\nDaeth benthyciadau cynnar o ieithoedd Almaeneg yn ogystal â Groeg Hen Eglwys Slafonaidd a Bysantaidd. Yn ystod cyfnod Ymerodraeth Rwseg, mabwysiadwyd geirfa arbenigol o ieithoedd Gorllewin Ewrop, ee geirfa lyngesol o'r Iseldireg. Mae cryn dipyn o eirfa fodern yn deillio o'r Saesneg, yn enwedig ym meysydd gwyddoniaeth a thechnoleg, ee компьютер (cyfrifiadur) a вебсайт (gwefan). Ymhlith y geiriau Saesneg sy'n deillio o Rwseg mae 'fodca', 'tsar' a 'sputnik'.\nFe wnaeth cyflawniadau gwleidyddol a gwyddonol Rwsia yng nghanol yr ugeinfed ganrif helpu i sefydlu Rwseg fel iaith fyd-eang fawreddog. Er gwaethaf ei hystyried yn draddodiadol yn iaith anodd ei dysgu, mae wedi dod yn fwy poblogaidd ymhlith dysgwyr iaith fel y mae wedi ennill mewn amlygrwydd rhyngwladol, a diolch i weithiau llenyddol uchel eu parch Tolstoy, Dostoevsky a Chekhov, ymhlith eraill.\nYsgrifennwyd Gramadeg cyntaf yr Iaith Rwsiaidd yng nghanol y ddeunawfed ganrif. Er gwaethaf ymdrechion i homogeneiddio'r iaith Rwsieg ar ôl 1900, mae yna nifer o dafodieithoedd y gellir eu categoreiddio'n fras i'r tri grŵp canlynol: 'Gogledd', 'Canolog' (gan gynnwys Moscow) a 'De'. Nod diwygiad sillafu mawr ym 1918 oedd dileu anghysondebau a symleiddio orgraff.\nSefydlwyd yr Academi Rwsiaidd gyntaf yn y ddeunawfed ganrif gan Catherine II o Rwsia. Y dyddiau hyn mae Sefydliad Iaith Rwseg Academi Gwyddorau Rwsia, a sefydlwyd ym 1944, yn rheoleiddio'r iaith Rwsieg.\nMae Business Language Services Ltd. (BLS) yn arbenigo mewn cyfieithu Rwseg (Saesneg i Rwseg a Rwseg i Saesneg). Mae gennym rwydwaith eang o gyfieithwyr Rwsiaidd proffesiynol, profiadol, cymwys iawn, sydd ddim ond yn cyfieithu i'w mamiaith. Yn fwy na hynny, mae ein holl gyfieithiadau Rwsiaidd yn cael eu prawfddarllen gan ail ieithydd annibynnol. Mae gan BLS gronfa ddata helaeth o ddehonglwyr Rwsiaidd, wedi'i dewis yn ôl eu harbenigedd, gwybodaeth arbenigol, agwedd gyfeillgar a dibynadwyedd proffesiynol. Mae BLS hefyd yn gweithio gyda rhai o'r tiwtoriaid iaith Rwsieg gorau, gan ein galluogi i gynnig cyrsiau wedi'u teilwra i gyd-fynd â'ch union anghenion a gweddu i'ch ymrwymiadau gwaith parhaus.